Fasha Sandha Kongsi Gambar Pre-Wedding Bersama Aidil Aziz, Bakal Wedding Of The Year Ke Ni?

Kehidupan artis tidak lari daripada perhatian masyarakat. Begitu jugalah yang berlaku kepada pasangan sejoli Fasha Sandha dan Aidil Aziz. Selepas mereka berkongsi gambar menghadiri kursus perkahwinan bersama, foto itu mendapat perhatian dan banyak pihak mendoakan agar mereka segera diijab kabulkan.
Namun semalam, menerusi sekeping gambar yang dikongsikan di laman instagram Fasha Sandha, nampaknya tarikh untuk kedua pasangan ini disatukan semakin hampir dan membuatkan netizen sangat teruja.

CANTIKNYA GAMBAR FASHA DAN AIDIL, NAMPAK SEPADAN SANGAT!

Semalam, Fasha Sandha sempat memberikan sneak peak gambar pre-weddingnya bersama Aidil Aziz. Nampaknya Fasha masih berteka-teki tentang tarikh majlisnya. Takpelah, kita sama-sama doakan terbaik untuk mereka ya.

Tapi disebaliknya gambar yang dikongsikan oleh Fasha, satu perkara yang menarik perhatian kami ialah details gambarnya yang begitu jelas, sehingga jelas kelihatan butiran pada baju pengantin yang dipakai oleh Fasha. Persalinan anggun yang dikenakan olehnya mendapat sentuhan pereka terkemuka Azura Couture. Patutlah cantik!
AKSESORI FASHA SANDHA TARIK PERHATIAN

Peminat juga pasti ternanti-nanti cincin yang Fasha akan sarung kan nanti. Menerusi gambar yang dikongsikan nampaknya Fasha bakal mengenakan cincin bertatahkan berlian. Walaupun nampak simple tapi cantik sangat dijari Fasha.

Anting-anting yang dikenakan Fasha juga mencuri perhatian. Walaupun gambar tersebut dizoom tapi nampak jelas anting-anting yang dikenakan oleh Fasha juga bertatahkan berlian putih menyamai tema gambar pra perkahwinannya.
TANGKAP GAMBAR GUNA SMARTPHONE? SERIUSLAH HASIL CANTIK MACAM NI!
Menerusi caption yang dikongsi oleh Fasha Sandha di laman instagramnya, gambar ni ditangkap menggunakan smartphone je tau! Agak-agak smartphone apa dia guna? Setahu kami hanya smartphone jenama HUAWEI je mampu tangkap gambar macam ni. Lihat saja HUAWEI P20, HUAWEI Mate 20 Pro yang mempunyai  3 kamera dan dinobatkan sebagai smartphone popular oleh DxOMark dengan 109 point – skor yang sama dianugerahkan kepada HUAWEI P20 Pro.

Melalui gambar yang dikongsikan oleh Fasha Sandha juga terdapat caption HUAWEI P30 SERIES. So, memang betullah dia guna smartphone HUAWEI! Hanya HUAWEI P30 yang baru je mampu merakam gambar sejelas tu sebab ia merupakan model HUAWEI pertama yang menampilkan 4 kamera. Wow!
Tak sabar pula nak tunggu HUAWEI P30 ni kerana kami percaya kualiti zoom daripada kamera ni pasti gempak sesuai dengan temanya ‘Rewrite The Rules’.
Kalau nak tau apa lagi yang ditawarkan oleh HUAWEI P30 ni, sama-sama kita nantikan 26 Mac 2019 ni ya.  Untuk maklumat lanjut, layari laman web HUAWEI.


Fazura Tegas Tentang Hal Pemakanan Fatima – ‘Fattah Pula Hanya Ikutkan Apa Yang Terbaik’

Gelagat Fatima, si cilik kesayangan Fazura dan Fattah Amin pastinya sering mencuri perhatian umum. Ramai yang nak tahu akan perkembangan Fatima lagi-lagi apabila dia kian membesar dengan sihat.
Bila menjengah ke laman Instagram milik Fazura dan Fattah, memang geram sangat tengok Fatima semakin aktif dan bijak. Namun, Fazura sendiri mengakui bahawa tugas sebagai seorang ibu agak mencabar, tapi seronok dan memberi kepuasan kepadanya kerana dia ingin Fatima membesar menjadi anak yang soleha.

Fatima hanya guna gajet untuk tujuan pendidikan
Bercerita tentang hal peraturan di rumah, kata Fazura beliau sangat mengambil berat akan perkara tersebut sehingga dia hanya membenarkan Fatima untuk pegang gajet bagi tujuan bermain, dengar lagu-lagu didikan atau nursery rhyme dibawah pantauan dia dan suami.

“Hujung minggu pula hanya untuk Fatima sahaja. Kami akan bawa dia keluar ke taman atau ziarahi keluarga. Kami mahu Fatima seronok belajar perkara baru, berkawan, bergaul dan bermain dengan sepupu-sepupu kerana hari-hari biasa, dia hanya di rumah sahaja” tambahnya lagi.

Dari sudut akademik, Fazura menekankan beliau tidak hanya fokus pada perkembangan IQ sahaja. Beliau ingin mengimbangkan kedua-dua IQ dan EQ kerana anak-anak yang tinggi aspek IQ serta EQ akan mempunyai persahabatan yang bermakna dan menjadi insan berguna kepada masyarakat sekeliling serta berakhlak yang baik.
Fazura juga fokus untuk mendidik Fatima untuk memahami perasaannya sendiri, agar dia boleh meluahkan perasaan melalui perkataan berbanding meluahkannya melalui perbuatan.

Contohnya, dia meluahkan kemarahan atau kekecewaan secara lisan dan fikirkan cara untuk meredakan perasaan itu, berbanding membaling anak patungnya ke dinding.

Ambil berat akan pemakanan dan pemilihan susu

Bila ditanya tentang siapa yang lebih berdisiplin dalam membesarkan Fatimah, Fazura mengakui beliau jenis yang lebih mengambil berat dalam kebanyakan perkara, terutamanya tentang pemakanan dan pemilihan susu buat Fatima sementara Fattah pula hanya ikutkan sahaja apa yang terbaik buat puteri mereka.
Ini kerana Fazura percaya selain luangkan masa berkualiti, nutrisi yang betul juga penting untuk tumbesaran kanak-kanak macam Fatima. Sebab itu beliau galakkan Fatima untuk minum Enfagrow A+. Ia mengandungi MFGM dan tahap DHA disyorkan oleh Pakar yang sangat membantu perkembangan IQ & EQ kanak-kanak.

“Faz sendiri kagum tengok perkembangan Fatima sekarang yang makin berkemahiran sosial. Contohnya, Fatima boleh memberi salam dan menyebut nama mama dan papa, pandai mengambil berat dengan memeluk mama serta sedara-mara. Semua perkembangan ini menunjukkan minda dan emosi Fatima berkembang pantas!”
Fazura gembira bergelar sebahagian keluarga Enfagrow A+

Alhamdulillah, Faz dan Fatima rasa sangat bersyukur dipilih menjadi duta Keluarga Enfagrow A+. Sebenarnya, Fatima memang sudah mula minum Enfagrow A+ sebelum dipilih menjadi duta lagi, kerana ianya adalah susu formula yang disyorkan oleh doktor dan ini adalah pilihan terbaik yang pernah kami buat.

Ujar Fazura, “sebagai ibu bapa mestilah kita mahu yang terbaik untuk anak-anak kita sendiri. Kita mahu pakej lengkap. Kita tak nak hilang satu bahagian. Malah kita sendiri yang memainkan peranan dalam melengkapkan kedua-duanya IQ serta EQ untuk membesarkan anak yang sihat, bijak dan baik!”
Anda boleh tonton bual bicara tersebut ni clip video di bawah:

Untuk ibu bapa yang berminat nak tahu dengan lebih lanjut tentang Enfagrow A+, anda boleh ke laman web rasmi Enfagrow di SINI atau layari laman Facebook dan Instagram rasmi mereka.


FDA Beri Amaran Khas Jangan Guna Bantal Anti Golek Untuk Bayi Tidur, Risiko Maut!

Kes bayi mati mengejut bukan perkara asing lagi. Tanpa sedar kemalangan ini boleh tiba-tiba berlaku dan ibu bapa sewajarnya lebih berhati-hati dalam memastikan bayi anda dalam keadaan selamat ketika tidur. Kelalaian boleh menyebabkan nyawa anak melayang.
Perkongsian amaran yang dibuat oleh Public Health Malaysia menyatakan penggunaan bantal anti golek kepada bayi ketika tidur boleh menyebabkan risiko kematian. Oleh itu, lebih baik sekiranya ibu bapa mengambil maklum mengenai cara tidur bayi yang betul untuk mengurangkan risiko anak anda menjadi korban.

Baca juga: Elak Jadi Mangsa Rogol, Jangan Senang-Senang Percaya Orang Dekati Anak Kita
FDA BERI AMARAN KHAS JANGAN GUNA BANTAL ANTI GOLEK UNTUK BAYI TIDUR, RISIKO MAUT!

[ALERT] BAHAYA BANTAL ANTI GOLEK

Terbaru viral video rakaman babycam di media sosial berkenaan bayi yang lemas tertekap bantal anti golek. Bayi tersebut cuba meronta, tetapi nafas tidak panjang menyukarkan bayi untuk menangis. Nasib baik bapa dia tergerak hati masuk ke bilik, cepat-cepat mengalihkan bantal tersebut.
Sebenarnya setiap tahun, lebih 4,000 kematian mengejut telah direkodkan di negara barat. Di Malaysia pula, satu kajian menunjukkan 2% daripada post mortem kanak-kanak yang dilakukan telah meninggal dunia disebabkan kematian mengejut.
ANTARA FAKTOR BAYI MATI MENGEJUT
Gambar hiasan – KlikDokter
Antara faktor kematian mengejut ini disebabkan oleh beberapa faktor:

Tidur mengiring.
Tidur meniarap.
Tidur penuh dengan bantal.
Tidur tidak rata.
Tidur bersama ibu bapa.

AMARAN FDA KEPADA IBU BAPA UNTUK TIDAK MENGGUNAKAN BANTAL ANTI GOLEK
Terdapat banyak bantal jenis ini yang di jual di platform online. Berikutan ini, FDA telah mengeluarkan amaran khas kepada ibu bapa agar tidak menggunakan bantal anti golek ini.
LANGKAH MENGURANGKAN RISIKO BAYI MATI MENGEJUT
Gambar hiasan – Orami
Ibu bapa juga digalakkan untuk mengamalkan langkah-langkah ini bagi mengurangkan risiko kematian mengejut bayi.

Bayi tidur bersendirian.
Bayi tidur terlentang.
Bayi tidur tanpa bantal.
Bayi tidur tanpa mainan disekitar.

Oh ya. Laburlah CCTV baby untuk memantau bayi. Ia boleh digunakan untuk memantau aktiviti mereka sehingga kanak-kanak.
Semoga bermanfaat kepada ibu bapa di luar sana dan sentiasalah peka dengan persekitaran bayi anda.
Sumber: Facebook Public Health Malaysia


Felda Investment Corporation Sdn Bhd (FIC) mengukuhkan tapak dibidang Perhotelan

Felda Investment Corporation Sdn Bhd (FIC), syarikat pelaburan milik penuh Lembaga Kemajuan Tanah Persekutuan (FELDA) terus mengukuhkan penglibatan dalam bidang perhotelan dan pembukaan rasmi The Grand Beach Resort Port Dickson pada 9 November  2016 oleh Pengerusi Kumpulan Felda Y.B Tan Sri Datuk Sri Utama Mohd Isa Datuk Haji Abdul Samad.
Perasmian The Grand Beach Resort Port Dickson pada 9 November 2016 oleh Pengerusi Kumpulan Felda Y.B Tan Sri Datuk Sri Utama Mohd Isa Datuk Haji Abdul Samad

The Grand Beach Resort yang dulunya dikenali sebagai Selesa Beach Resort telah diambil alih oleh FIC sejak Oktober 2014. FIC telah melaksanakan penjenamaan semula serta menaik taraf dan menambahbaik struktur dan kemudahan-kemudahan di hotel untuk memberikan imej baru serta meningkatkan keselesaan para tetamu.
Resort yang sebelum ini dikenali sebagai Selesa Beach Resort terkenal dengan reka bentuk yang diinspirasikan daripada rumah tradisional Minangkabau kini digabungkan dengan sentuhan moden yang menawarkan suasana penginapan yang tersendiri serta akses terus ke pantai dimana ia merupakan salah satu pantai tercantik di Port Dickson.

The Grand Beach Resort Port Dickson yang dahulu dikenali sebagai Selesa Beach Resort

Menawarkan penginapan yang tidak jauh dari pantai Port Dickson
Port Dickson dilihat mempunyai potensi untuk terus berkembang maju sebagai destinasi pelancongan bukan sahaja bagi pelancong tempatan tetapi juga bagi pelancong dari luar Negara.
Sejak pengambilalihan hotel ini, FIC telah melakukan penambahbaikan dan juga menaiktaraf kemudahan di Grand Beach Resort dan Merdeka Palace Hotel & Suite, Kuching yang juga dimiliki oleh FIC.
Sektor hospitality adalah antara 3 sektor utama yang diberi keutamaan di dalam hala tuju pelaburan Felda Investment Corporation Sdn Bhd (FIC) selari dengan program transformasi ekonomi yang telah mengenal pasti pelancongan sebagai salah satu bidang yang penting.
Sektor hospitality adalah antara 3 sektor utama yang diberi keutamaan di dalam hala tuju pelaburan Felda Investment Corporation Sdn Bhd (FIC) selari dengan program transformasi ekonomi yang telah mengenal pasti pelancongan sebagai salah satu bidang yang penting.
Kumpulan Felda telah menceburi bidang perhotelan dan pelancongan lebih dari 20 tahun. Kumpulan Felda ketika ini memiliki 12 buah hotel dimana 10 buah hotel terletak di Malaysia dan 2 buah hotel di Kota London.
Felda Investment Corporation (FIC) pada masa ini, memiliki 2 buah hotel di Malaysia iaitu Merdeka Palace Hotel & Suite dan The Grand Beach Resort Port Dickson. Manakala di peringkat antarabangsa, FIC memiliki Park City Grand Plaza Kensington di London.
FIC juga kini telah mengorak langkah menceburi sector penginapan pelajar (Student Accommodation) di London yang merupakan Pusat Pendidikan antarabangsa, pada masa ini Felda House dengan jumlah bilik sebanyak 450 telah mencapai 100% jumlah penginapan dan Grand Felda House yang kini dalam peringkat pembinaan telah pun menerima tempahan sehingga 80% dari keseluruhan 802 bilik yang ditawarkan.
Menyedari tentang kepentingan bidang hospitality ini serta untuk mengukuhkan lagi penglibatan di dalam bidang perhotelan dan memastikan bahawa semua hotel-hotel yang dimiliki oleh Felda Investment Corporation (FIC) diurus secara professional mengikut standard dan amalan industri, maka Felda Investment Corporation Hospitality Management (FICHM) telah ditubuhkan dan pasukan professional ini diketuai oleh Dato’ Megat Sharul Azman Abas selaku Ketua Pegawai Eksekutif.
Buat masa ini Felda Investment Corporation Hispitality Management menguruskan tiga buah hotel iaitu The Grand Beach Resort Port Dickson, Merdeka Palace Hotel & Suite dan Grand Borneo Kota Kinabalu. Felda Investment Corporation Hospitality Management (FICHM) bukan sahaja menguruskan hotel-hotel milik FELDA tetapi akan mencari peluang untuk menguruskan hotel-hotel milikan pihak yang lain.

Untuk maklumat sila hubungi:
Fathi Ahmad Shah
Asst. Vice President
Felda Investment Corporation Sdn Bhd
[email protected]


Fenomena 12.12-Whale Sale Panasonic Tawar Harga Terbaik Untuk TV 4K 55 Inci Berserta Kombo!

Yeay! Year End Sale (YES) kembali lagi. Kalau sebelum ni kita digemparkan dengan sale 11.11, kali ni giliran sale 12.12 pula. Lebih hebat berbanding jualan 11.11, YES pastinya menjanjikan jualan yang lebih hebat. Harga memang kaw-kaw murah.

Panasonic juga tak melepaskan peluang untuk turut sama mengadakan jualan akhir tahun. Panasonic akan melancarkan Whale Sale bermula dari 12 hingga 14 Disember ini. Inilah masa untuk anda beli TV dan sound bar kerana harga kombo yang ditawarkan mereka memang awesome.

Pembelian Kombo Dengan Harga Serendah RM3,698!

Untuk pengetahuan anda, Whale Sale kali ini ada promosi terbaik untuk 4K TV 55 inci. Khas untuk sale kali ini, anda cuma perlu bayar serendah RM3,698 untuk dapat TV dan sound bar. Memang berbaloi sangat!
Soundbar cuma RM399!

Istimewa untuk sale 12.12, anda boleh dapatkan set sound bar hanya berharga RM399. Harga asal RM1,039 wei. Banyak betul perbezaan harga.

https://media.ohbulan.com/2019/12/Panasonic-12.12-Promo-Story-FINAL-021219.mp4
Memang rugi la kalau anda tak grab barangan daripada Panasonic sempena Whale Sale ni. Tengah murah ni, apa lagi anda tunggu? Nak beli? korang klik je link pembelian di bawah.
Link pembelian: Panasonic
Untuk maklumat lanjut, anda boleh klik link yang min sediakan ni.
Website: Panasonic
Facebook: Panasonic


Fenomena Air Pasang Monsun Timur Laut Bermula, Elak Ke Pantai!

Fenomena air pasang besar ini berlaku ekoran peralihan musim tengkujuh atau monsun Timur Laut di Malaysia yang dijangka bermula 3 November 2021 dan berterusan hingga bulan Mac tahun hadapan. Menurut Jabatan Meteorologi Malaysia, negara dijangka mengalami empat hingga enam episod hujan lebat sepanjang musim tengkujuh kali ini.
Baca juga: Anak Susah Tidur Malam? Biasakan Anak Dengan Teknik Pijak Rumput Ini

FENOMENA AIR PASANG MONSUN TIMUR LAUT BERMULA SEHINGGA MAC
Pasti ramai yang merancang untuk ke pantai pada cuti panjang minggu hadapan. Orang ramai terutama penduduk di pesisir pantai dinasihat agar lebih berwaspada berdepan fenomena air pasang besar dijangka berlaku dalam tempoh empat hari bermula 4 hingga 7 November 2021.

Pengunjung pantai dinasihatkan agar lebih berhati-hati dengan tidak menjalankan sebarang aktiviti air, riadah dan rekreasi pada tarikh dinyatakan di kawasan terbabit.

Kejadian fenomena air pasang besar ini akan menjadi lebih buruk sekiranya disertai angin kencang, ombak besar dan hujan lebat yang berlaku serentak yang akan menyebabkan berlakunya banjir kilat, limpahan air laut.

Susulan fenomena air pasang besar yang dijangka berlaku bermula esok hingga 7 November nanti, Jawatankuasa Pengurusan Bencana Daerah (JPBD) Klang mengenal pasti 11 kawasan yang berisiko dilanda banjir. Memetik laporan Bernama, 11 lokaliti di Klang yang dijangka terlibat banjir adalah:
-Kampung Tok Muda
-Kampung Sungai Pinang di Pulau Indah
-Pandamaran
-Taman Selat Damai di Pelabuhan Klang
-Kampung Sungai Serdang
-Ban Sementa
-Ban Sungai Keramat
-Kampung Perepat
-Pelabuhan Utara
-Telok Gong
-Pulau Ketam.
Sumber: Public Health


Fenomena Bulan Penuh Atau ‘Supermoon’ Dijangka Boleh Dilihat Petang Ini

Berita gembira bagi anda yang menantikan fenomena bulan penuh atau dikenali sebagai Supermoon, ia dijangka akan berlaku pada 13 Julai, pada jam 5.09 petang ini!
Menerusi kenyataan rasmi oleh Agensi Angkasa Lepas Malaysia (MYSA) di laman Instagram, fenomena itu terjadi disebabkan oleh kedudukan bulan berada paling hampir dengan bumi (perigee), yang dikenali sebagai “Supermoon, Super Full Moon atau Super New Moon”.

Baca juga: Fenomena Unik Setahun Sekali, Boleh Jalan Kaki Rentas Laut Di Pulau Pangkor!
FENOMENA BULAN PENUH DIJANGKA BOLEH DILIHAT PETANG INI

Bulan beredar mengelilingi Bumi dalam orbit berbentuk elips dengan purata nilai keeksentrikan 0.0549. Oleh itu, purata jarak Bulan dari Bumi (pusat-ke-pusat) adalah berbeza-beza pada setiap masa dengan jarak purata paling dekat (disebut sebagai perigee) adalah 363,396km dan jarak purata paling jauh (disebut sebagai apogee) adalah 405,504km.

Apabila Bulan Penuh atau Bulan Baru berada pada kedudukan yang paling hampir dengan Bumi (perigee), ia dikenali sebagai “Supermoon, Super Full Moon atau Super New Moon”. Manakala apabila Bulan Penuh atau Bulan Baru berada pada kedudukan yang paling jauh dengan Bumi (apogee), ia dikenali sebagai “Micromoon, Minimoon, Mini Full Moon atau Mini New Moon”.

Pada 13 Julai 2022 jam 5:09 petang waktu Malaysia, Bulan akan berada pada kedudukan yang paling hampir dengan Bumi (perigee) bagi tahun 2022 dengan jarak di posisi perigee adalah 357,263 km.
Semasa “Supermoon”, Bulan Penuh boleh kelihatan sehingga 7% lebih besar daripada Bulan Penuh biasa dan kelihatan 14% lebih besar dan 30% lebih cerah daripada ‘Micromoon’.

Keeksentrikan atau eccentricity adalah ukuran pemanjangan sesebuah elips. Nilai keeksentrikan 0 menunjukkan orbit bulatan sempurna manakala nilai antara 0 dan 1 menunjukkan orbit elips.
Saiz ketara atau apparent size adalah saiz sesebuah objek kelihatan di langit, seperti Matahari dan Bulan di langit yang kelihatan seperti mempunyai saiz yang sama.
Sumber: Agensi Angkasa Lepas Malaysia


Fenomena ‘Lato Lato’, Lebih Banyak Kebaikan Atau Keburukan?

LATO LATO
Siapa sahaja yang tidak kenal dengan satu jenis permainan baharu yang viral di laman media sosial iaitu Lato-Lato bukan? Menjadi satu fenomena dalam kalangan kanak-kanak sehingga pergi mana pun ada sahaja yang bermain, permainan ini juga dikhuatiri membahayakan kanak-kanak yang masih kecil.

Oleh itu ramai dalam kalangan ibu bapa yang tertanya-tanya adakah permainan ini mempunyai banyak kebaikan atau banyak keburukan jika mahu dibandingkan dengan permainan dalam gajet?
Baca juga: Viral Mainan Lato Lato Buat Anak Ketagih, Rupanya Bahaya & Pastikan Main Dengan Betul

LATO LATO, BANYAK KEBAIKAN ATAU BANYAK KEBURUKAN?

Permainan ini dikenali sebagai Clacker 50 tahun lalu dan telah di haramkan FDA US kerana risiko kecederaan kepada kanak kanak. Pada ketika itu, kerisauan utama adalah bebola pecah dan menyebabkan kecederaan kepada kanak kanak.
Selepas 50 tahun, permainan ini popular di negara jiran indonesia dan kini berjangkit ke negara kita. Masih awal lagi, tetapi sudah ada kes kes kecederaan melibatkan permainan ini.

Sebenarnya, permainan ini ada juga kebaikannya. Ia melatih koordinasi, fokus dan kawalan motor. Cukup cukup lah bermain gadget. Sebaiknya untuk mengelakkan kecederaan, pantau anak ketika bermain. Anak yang terlalu kecil yang masih belum stabil fungsi koordinasi mungkin kurang sesuai bermain.
Pencemaran bunyi mungkin membingitkan, sebab itu penting untuk hadkan tempoh bermain, kalau siang malam main tanpa henti memang stress mak bapak.
TUTORIAL MAIN LATO LATO SUPAYA TAK SALAH

Apa yang penting adalah sentiasa dalam pengawasan ibu bapa ketika bermain lato-lato okay!
Sumber: Public Health Malaysia


Ibu Ini Hamil Bayi Kedua Selang Lima Hari Semasa Tengah Hamil Anak Pertama, Bukan Kembar!

Ini bukan kisah rekaan tetapi benar berlaku.
Seorang ibu di Amerika Syarikat mendedahkan, bagaimana semasa dia sedang hamil anak pertama tetapi mengandung juga untuk anak kedua yang dikandungkan selang lima hari.

Baca juga: Sebutlah Yang Baik-Baik Tentang Pasangan Depan Anak, Jadi Contoh Untuk Masa Hadapan
IBU INI HAMIL BAYI KEDUA SELANG LIMA HARI SEMASA TENGAH HAMIL ANAK PERTAMA, BUKAN KEMBAR!
Credit: Kennedy News & Media

Pasangan Odalis dan Antonio Martinez dari California ini, sangat gembira apabila mereka mendapat tahu bahawa Odalis sedang mengandung pada November 2020. Di mana, pasangan ini pernah mengalami kekecewaan akibat keguguran beberapa bulan sebelumnya.

Menurut laporan Daily Mail, wanita berusia 25 tahun itu mendapati, sewaktu imbasan pertama dilakukan dia telah dimaklumkan doktor sebenarnya dia mengandungkan dua bayi. Di mana, dikandung pada masa yang berbeza dalam minggu yang sama.
“Ketika membuat pemeriksaan ultrasound pertama, doktor memberitahu saya bahawa dia telah menemui bayi lain yang juga mempunyai degupan jantung.
Dan doktor memberitahu saya bahawa mereka dikandung selang lima hari, yang saya tidak tahu pun boleh berlaku.” cerita Odalis.
Fenomena ini dikenali sebagai superfetasi, yang sangat jarang berlaku apabila kehamilan kedua baru berlaku beberapa hari atau minggu selepas kehamilan pertama.
Credit: Kennedy News & Media
Malah, wajah anak-anaknya mirip antara satu sama lain, walaupun mereka bukanlah pasangan kembar.
Odalis yang kini bekerja sebagai seorang kaunselor berkata, “Saya hamil semasa saya sudah mengandung. Selepas membaca banyak artikel saya tahu bahawa mereka secara teknikalnya bukan kembar. Bagi tidak mengelirukan tanggapan orang ramai yang menyatakan mereka kembar, saya hanya mengiakan saja ‘Ya, mereka kembar’.
Kadang-kadang saya dan suami, lebih-lebih lagi suami saya, akan membuat mereka bercampur-campur antara satu sama lain.”
Wanita itu bersalin pada 10 Ogos 2021 yang diberikan nama Lilo dan Imelda. Di mana, Lilo dilahirkan dahulu diikuti dengan Imelda.
Sumber: Daily Mail


Fenomena Unik Setahun Sekali, Boleh Jalan Kaki Rentas Laut Di Pulau Pangkor!

Kebiasaanya bila ke Pulau Pangkor pasti pelbagai pulau kita jelajahi menaiki bot yang disewa di kawasan sekitar. Menariknya, jika anda bercadang mahu bercuti pada bulan Febuari ketika perayaan Tahun Baru Cina, ada satu fenomena unik yang wajib anda rasai sendiri iaitu pengalaman merentas lautan pada jarak 400 meter dengan hanya berjalan kaki. Nampaknya boleh la cuba pengalaman ini pada bulan hadapan bersama keluarga tersayang atau rakan-rakan.
Baca juga: Itinerari Penuh Percutian 4H3M Ke Pulau Pinang, Semua ‘Port’ Terbaik!

FENOMENA UNIK SETAHUN SEKALI, JALAN KAKI RENTAS LAUT

Nak datang dah bulan depan. Fenomena Pulau Pangkor Perak. Hanya berlaku setahun sekali di bulan februari. Air surut dari Teluk Nipah ke Pulau Giam.

Bagi yang nak merasa menyeberangi laut dengan hanya berjalan kaki Jom ke Pulau Pangkor. Jalan kaki dari Teluk Nipah ke Pulau Giam, fenomena air surut akan terjadi setahun sekali di bulan februari sahaja tau!

Boleh la plan siap-siap. Personally pandangan saya, sila pakai juga life jacket, untuk keselamatan. Fenomena alam ni tak boleh jangka kan?

Fenomena luar biasa ini sudah tentunya diserbu oleh orang ramai kerana mahu merasai pengalaman berharga itu sendiri tapi sebelum pergi, jangan lupa check jadual air pasang surut supaya tak tersilap hari. Penat-penat datang dari jauh tapi salah hari. Kan dah rugi tu!

Sumber: Facebook Ahmad Syamil Abdullah


Fernleaf Menyinar Dengan Payasam, Deepavali Ini

Bersempena dengan Deepavali pada 30hb Oktober, Fernleaf, sebuah jenama yang terkemuka di Malaysia menyambut Festival Cahaya dengan membuat Payasan, pencuci mulut orang India yang kaya dengan susu.

Bagi melakukan pembaharuan, Fernleaf bersama-sama dengan Chef Annette Isaac, yang berketurunan India dan Eurasia, membuat tiga cara berbeza untuk menikmati Payasam – Fernleaf Payasam klasik, Puding Fernleaf Payasam dan Aiskrim Fernleaf Payasam.
Berucap sewaktu demonstrasi memasak, Encik Martin Soong, Pengurusan Pemasaran di Fernleaf menjelaskan yang Fernleaf, ingin menyambut Deepavali dengan pengguna dengan berkongsi idea-idea resipi yang menarik.

Beliau berkata yang dengan menggunakan Susu Penuh Krim Fernleaf dan Gula Melaka kepada resipi ini memberikan Payasam rasa yang lebih lemak berbanding resipi klasik, dan menikmati dengan pelbagai cara seperti pudding jeli dan aiskrim menceriakan perayaan.
Fernleaf akan berkongsi resipi menarik ini di TV, media cetak dan iklan radio. Pengguna juga berpeluang untuk merasa pencuci mulut Payasam dan mendapatkan kad resipi di Aktiviti Deepavali Fernleaf seperti di bawah.

Susu Tepung Penuh Krim Fernleaf diformulasi bagi membantu kehidupan aktif keluarga anda dan datang dalam dua variasi – Fernleaf Penuh Krim Biasa di dalam pek 1.8KG (RRP RM53.45), 900g (RRP RM27.80) dan 550g (RRP RM17.50) manakala Fernleaf Segera ada dalam pek 1.1KG (RRP RM 31.00) and 550g (RRP RM 16.50) di kebanyakan pasaraya.
Aktiviti-Aktifivit Deepavali Fernleaf

Hari / Masa
Lokasi

15 Oktober 2016 – 4.30 pm
Little India, Jalan Leboh Ampang, Kuala Lumpur – Berhadapan Bank Simpanan Nasional

21 & 22 Oktober 2016 – 5.30 pm
Stadium Shah Alam – Berhampiran Pentas Utama

26 & 27 Oktober 2016 – 5.30 pm
Little India, Brickfields, Kuala Lumpur – Bertentangan Hotel Lotus di sebelah Struktur Air Pancut

Mengenai Fonterra Brands Malaysia
Fonterra merupakan yang terulung di dalam pemakanan nutrisi – pembekal yang diutamakan produk tenusu di kebanyakan syarikat-syarikat makanan terkemuka dunia. Ia juga merupakan yang terulung dengan jenama tenusu pengguna tersendiri di New Zealand dan Australia, Asia, Africa, Timur Tengah dan Amerika Latin.


Sambutan Luar Biasa, Festival Aku.Muzik&Kamu Bakal Gegarkan Johor Bahru!

Selepas 24 jam pembukaan jualan tiket, Festival Aku.Muzik&Kamu viral di media sosial dan berjaya menjual 50% tiket. Festival yang bakal berlangung pada 20 Mei 2023 di Stadium Educity, Iskandar Puteri, Johor Bahru merupakan festival muzik terbesar dan pertama mengumpulkan band-band terkenal Malaysia dan Indonesia.
Antara kumpulan hebat bakal mengegarkan stadium adalah Ungu, Hujan, Bunkface, D’Masiv, Spider, 6ixth Sense, Kerispatih, Akim & The Majistret dan Insomniacks.

FESTIVAL AKU.MUZIK&KAMU VIRAL DI SOSIAL MEDIA

Menurut Ketua Eksekutif Coaction Events Sdn Bhd (CESB), David Emir Bareng berkata sebanyak 15,000 tiket konsert dibuka untuk jualan bermula 3 April 2023 dan sehingga 5 April 2023, lebih daripada 60% telah terjual, dengan kategori Galau sudah habis dijual sepenuhnya. Jualan tiket festival ini telah berjaya menarik minat pengikut genre rock indie yang telah lama menantikan konsert ini.

“Pihak kami gembira melihat sambutan yang kuat daripada peminat. Walaupun kami tahu bahawa konsert ini akan popular, kadar jualan tiket melebihi jangkaan,” katanya.

Penyanyi utama Hujan, Noh Salleh, teruja untuk tampil di Johor kerana kali terakhir kumpulan itu tampil di Selatan Semenanjung adalah sebelum pandemik Covid-19.
Walaupun pintu konsert akan dibuka pada jam 12 tengahari dan persembahan bermula pada jam 3 petang, stadium Educity dijangka meriah dengan aktiviti-aktiviti riadah dan pada masa yang sama turut berlangsung festival makanan “MaQan Space x Aku.Muzik&Kamu” yang mengumpulkan lebih 50 peniaga-peniaga yang menyajikan pelbagai jenis makanan dan snek tempatan.
Acara ini juga disokong oleh Tourism Malaysia dan Tourism Johor. Untuk pertanyaan, hubungi Co:action Events di [email protected] dan ikuti laman media sosial @coactionmagic di Facebook dan Instagram.


(Fesyen) Tudung 3-Layer Chiffon Fareeda Terkini 2015

Mungkin mengikut arus pemodenan dan fesyen zaman sekarang, rata-rata ramai wanita yang mengenakan tudung 3 layer chiffon tatkala berada di luar. Ini termasuk ke tempat kerja, membeli-belah dan ketika berhari raya.
Jangan terkejut jika ada juga wanita yang mengenakan tudung ini ketika menghantar atau mengambil anak dari sekolah dan juga ke pasar.

Antara jenama yang menjadi pilihan ramai, sudah tentu Fareeda.
Adakah anda juga salah seorang peminat tudung 3 layer chiffon? Apa pendapat anda?


Jangan ‘Memandai’ Guna Fetal Doppler Untuk Pantau Kesihatan Bayi Sendiri – Dr Imelda

Ramai ibu ayah yang excited nak dengar degup jantung bayi dalam kandungan kan?
Salah satu alat yang boleh kita guna untuk berbuat demikian adalah fetal doppler atau juga dikenali sebagai fetal heart monitor.

Tetapi ibu ayah diingatkan bahawa ia tidak selamat digunakan untuk memantau kesihatan bayi.
Dr Imelda Balchin menerangkan dalam sebuah posting beliau bahawa perbuatan tersebut adalah bahaya.

Kenapa?

Jom baca penerangan beliau sepenuhnya di bawah ini.
Bahaya Guna Fetal Doppler Untuk Pantau Kesihatan Bayi
Toksah laa buat lagu ni. Bahaya tau.
Pernah ada seorang bayi meninggal dunia di dalam kandungan di negara UK, dan ceritanya masuk ke dalam berita suratkhabar di negara UK, sebab ibu terlambat datang. Ibu tak datang ke hospital bila pergerakan bayi di dalam kandungan sudah berkurangan selama beberapa hari.
Ibu tak datang sebab yakin alat fetal Daptone atau fetal heart detector yang dia beli sendiri tu boleh digunakan oleh orang awam untuk memantau kesihatan bayi di dalam kandungan sendiri. Tetapi bila ibu pergi ke klinik, beberapa hari kemudian, sudah terlambat, bayi di dalam kandungan sudah berhenti bergerak dan bayi sudah meninggal dunia.
Toksah dok pantau bayi di dalam kandungan dengan alat fetal Daptone atau fetal heart detector yang dibeli sendiri.

Kalau nak beli alat ini, anda boleh beli sebagai permainan saja untuk ibubapa saja, untuk main-main dengar denyutan nadi, tetapi BUKAN sebab anda bertujuan nak pantau sendiri kesihatan anak sendiri. JANGAN BUAT. Biarkan doktor dan bidan bertauliah buat tugas mereka memantau kesihatan anda dan bayi di dalam kandungan. Jangan cuba buat sendiri sebab ini memerlukan ilmu pengetahuan perubatan apa yang diperlukan dan kemahiran menentukan jika ada masalah atau tidak.
Jika anda bimbang tentang kesihatan bayi di dalam kandungan anda, bimbang sebab bayi di dalam kandungan tidak cergas dan tidak bergerak seperti biasa, sila ke hospital bersalin untuk mendapatkan penilaian kesihatan dan nasihat dari bidan bertauliah dan doktor perubatan.
Bukan guna alat fetal Daptone ini dirumah sebagai alternatif berjumpa dengan doktor.
Di hospital, kami guna CTG, bukan fetal Daptone, untuk ibu yang mengadu bayi yang ada ‘reduced fetal movements’
Saya nak bagi satu analogi.
Kalau anda ada sakit dada dan bimbang jika anda ada penyakit jantung, adakah anda akan beli sendiri stethoscope dan dengar sendiri denyutan nadi jantung anda? Sudah tentu tidak kaaaan.
Sebab anda memang dah tahu anda masih hidup dah mestilah ada nadi jantung kan. Tetapi ada nadi jantung hanya memberitahu anda yang anda masih hidup, tidak memberitahu anda jika anda ada masalah kesihatan jantung sebab anda tiada kemahiran mengenalpasti apakah nadi yang normal atau tidak.

Denyutan Yang Didengari Mungkin Denyutan Jantung Ibu
Apa lagi yang anda tidak tahu ialah perubahan denyutan nadi jantung bayi dalam alat fetal Daptone ialah PERUBAHAN TERAKHIR sebelum mati.
Jika nadi jantung bayi sudah jatuh ke bawah tahap yang normal, kemungkinan besar bila anda sampai ke hospital anda sudah terlambat untuk menyelamatkan bayi.
Alat fetal Daptone ini hanya mengesahkan yang bayi anda masih hidup atau tidak. Itu saja. Denyutan nadi yang normal hanya mengesahkan bayi yang hidup, bukan sihat atau tidak sihat. Kami buat bermacam-macam lagi penilaian kesihatan untuk tujuan memantau kesihatan, bukan hanya penggunaan alat fetal Daptone.
Lagi satu perkara yang anda perlu tahu, ialah jika bayi di dalam kandungan sudah meninggal dunia, anda masih boleh mendengar denyutan jantung melalui alat ini, sebab ia akan mencari denyutan nadi ibu jika tak jumpa denyutan nadi bayi di dalam kandungan.
Untuk anda yang tiada kemahiran, anda tidak boleh membezakan adakah ini denyutan nadi ibu atau denyutan nadi bayi di dalam kandungan.
Hari ni saya membebel kepada pesakit saya, sebab saya sudah bagi nasihat jika bimbang tentang bayi, contact klinik dan datang. Hospital buka 24 jam dan saya selalu standby untuk pesakit saya. Saya tak pernah suruh ibubapa beli alat fetal Daptone atau fetal heart monitor untuk memantau kesihatan anak di dalam kandungan sendiri . Please don’t do it. Do not give yourself false reassurance that everything is OK with this alone, if there is reduced fetal movements and if you are worried about your baby.
Semoga ilmu pengetahuan ini bermanfaat untuk anda semua,
Dr Imelda Balchin.
P/S
Kalau belum lagi 28 minggu kehamilan, tak payah lah datang ke hospital sebab bimbang tak rasa pergerakan baby. Sebelum 28 minggu kehamilan, bayi masih kecil lagi dan memanglah ramai ibu tak akan rasa semua pergerakan baby.
Kalau sebelum 28 minggu dan anda bimbang tentang bayi anda, datang ke klinik je, tak payah datang ke hospital bersalin 12 tengah malam kecuali jika ada masalah ini:
1) Pecah air ketuban
2) Ada pendarahan
3) Contraction yang sakit
*SUMBER: DR IMELDA BALCHIN


Ibu Tak Perlu Bayar Fidyah Jika Tak Sempat Ganti Puasa Kerana Mengandung & Menyusu – Mufti WP

“Tak lama lagi nak masuk bulan Ramadhan, banyak lagi nak kena ganti puasa. Yelah, bersalin betul-betul tengah Ramadhan tahun lepas. Tapi rasa tak larat pulak nak ganti puasa bila menyusukan anak ni. Kalau tak sempat ganti kena fidyah ke macam mana ye?”
Isu fidyah adalah antara yang sering dipersoalkan, terutamanya bagi wanita yang mengandung, bersalin atau menyusukan anak.

Ada ibu yang bersalin ketika / hampir bulan Ramadhan dan perlu menggantikan puasa bagi keseluruhan bulan tersebut. Banyak juga kan?
Namun selepas bersalin, tentunya ramai ibu-ibu masih menyusukan anak dan ada pula yang dah mengandung lagi. Jadi, memang agak berat rasanya untuk menggantikan banyak hari puasa yang tertinggal.

Maka dalam kes seperti ini, adakah puasa yang tak sempat diganti perlu dikenakan fidyah?

Mari ikuti penerangan Mufti Wilayah Persekutuan yang dipetik daripada salah sebuah artikel IRSYAD AL-FATWA KHAS RAMADHAN SIRI KE-120 : TIDAK WAJIB FIDYAH JIKA TIDAK SEMPAT GANTI PUASA KERANA UZUR SYARIE.
Foto Kredit: scoopwhoop.com
Hukum Fidyah Ke Atas Ibu Yang Tidak Sempat Ganti Puasa Kerana Mengandung Atau Menyusukan Anak
Soalan:
Assalamualaikum wbt,
Adakah wanita yang tidak sempat menggantikan puasa Ramadhan sehingga tiba Ramadhan seterusnya wajib qadha’ dan membayar kafarah?
Alasan dia menangguhkan ialah kerana mengandung atau menyusukan anak.
Terima kasih.
Foto Kredit: arrahman.id
Jawapan:
Waalaikumussalam wbt,
Alhamdulillah segala puji dan syukur kami panjatkan kepada Allah ﷻ. Selawat dan salam ke atas junjungan besar Nabi Muhammad ﷺ, ahli keluarga Baginda, para sahabat, serta mereka yang mengikuti jejak langkah Baginda hingga ke hari Kiamat.
Di dalam Syariat Islam, mengandung dan menyusukan anak adalah bentuk keuzuran yang mengharuskan berbuka. Daripada Anas al-Ka’biy RA, Rasulullah ﷺ bersabda:
إِنَّ اللَّهَ تَعَالَى وَضَعَ عَنِ الْمُسَافِرِ الصَّوْمَ وَشَطْرَ الصَّلاَةِ، وَعَنِ الْحَامِلِ أَوِ الْمُرْضِعِ الصَّوْمَ
Maksudnya: “Allah SWT meringankan puasa dan memendekkan solat bagi orang yang bermusafir, sementara perempuan mengandung dan yang menyusukan anak, Allah meringankan puasanya sahaja.”
Riwayat al-Tirmizi (715) dan Abu Daud (2408)
Wajib ke atas wanita yang tidak berpuasa kerana mengandung atau menyusukan anak untuk menggantikan puasa selepas berlalunya Ramadhan.
Jika dia tidak sempat menggantikannya, bukan kerana keuzuran, maka dia dianggap berdosa dan diwajibkan untuk membayar fidyah sebanyak satu cupak makanan ruji tempatan, seberat 600 gram.
Rujuk al-Fiqh al-Manhaji (2/92).
Berkata Syeikh Muhammad al-Zuhaili dalam al-Mu`tamad fi al-Fiqh al-Syafie (2/200):
“Adapun sekiranya seseorang itu melewatkan qadha puasa Ramadhan kerana suatu keuzuran; seperti sakitnya berpanjangan, menyusukan, mengandung, atau sentiasa musafir, sehingga masuk ke Ramadhan yang lain, maka tidak wajib fidyah akibat kelewatan ini, dan wajib qadha sahaja.”
Kenyataan yang sama dinukilkan daripada kitab al-Taqrirat al-Sadidah (Qism Ibadat) (hlm. 456) oleh Syeikh Hasan al-Kaf:
“Jika seseorang itu melewatkan qadha kerana suatu keuzuran seperti musafir, sakit, menyusukan, lupa dan jahil – maka dia tidak wajib bayar fidyah.”

Kesimpulan
Berdasarkan fakta dan keterangan di atas, jelas kepada kita bahawa ibu-ibu yang melewatkan ganti puasa, kerana uzur Syarie seperti sentiasa sakit, menyusukan anak, dan mengandung, adalah tidak wajib dikenakan fidyah, jika mereka tidak sempat menggantikan puasa sebelum tiba Ramadhan seterusnya.
Semoga penjelasan ini memberikan kefahaman kepada pihak yang bertanya.
Wallahua’lam.

NOTA:
Kadar bayaran fidyah bagi satu hari puasa yang ditinggalkan ialah satu cupak beras yang boleh dibuat zakat fitrah (1/4 gantang Baghdad).
Dalam bentuk nilaian matawang adalah berdasarkan kepada kadar yang ditetapkan oleh Majlis Agama Islam Wilayah Persekutuan sehingga tahun 2019, secupak beras bersamaan dengan 600 gram dinilai dengan kadar RM 4.00.
KONSEP GANDAAN BAGI PENENTUAN BAYARAN FIDYAH
Apabila seseorang yang meninggalkan puasa dan tidak menggantikan puasa tersebut, tidak perlu menggandakan fidyah tersebut kecuali bagi mereka yang berkemampuan.
Contoh:
Jika seseorang meninggalkan puasa selama 3 hari dan tidak menggantikan puasanya sehingga 3 kali bulan Ramadhan, maka kadar fidyahnya ialah:
RM 4.00 (1 cupak) X 3 hari X 3 tahun = RM 36.00.
(Jumlah hari puasa yang wajib di qada tetap 3 hari sahaja. Hanya bayaran fidyah sahaja digandakan.)
*Sumber Rujukan: Majlis Agama Islam Wilayah Persekutuan


Ibu Hamil Tak Puasa Sebab Risaukan Kandungan, Perlukah Fidyah? Ini Jawapan Ustazah Asma Harun

Lebih kurang beberapa hari lagi kita semua akan menyambut kedatangan bulan Ramadhan.
Tentu kebanyakan kita sangat teruja untuk memulakan ibadah puasa.

Namun, ada juga antara kita yang rasa risau untuk berpuasa disebabkan kondisi kesihatan tertentu.
Antara yang diberi kelonggaran untuk meninggalkan puasa adalah ibu menyusu dan mengandung.

Tapi bilakah kita akan dikenakan fidyah puasa dan bagaimana cara kiraannya?

Berikut adalah penerangan lanjut oleh Ustazah Asma Harun untuk rujukan bersama.
TIDAK BERPUASA KERANA RISAUKAN KANDUNGAN, FIDYAH ATAU TIDAK?
“Assalamualaikum ustazah. Saya ada persoalan tentang puasa. Pada dua tahun lepas, saya telah meninggalkan puasa kerana hamil dan risau akan kandungan.
Namun saya belum menggantikan puasa tersebut sehingga ke hari ini.
Apakah yang perlu saya lakukan?
Adakah saya perlu membayar fidyah bagi puasa yang ditinggalkan?
Boleh ustazah beri pencerahan? Terima kasih.”
JAWAPAN :
Waalaikumussalam.
Terima kasih kerana bertanya soalan yang sungguh penting dan sering menjadi tanda tanya kepada wanita hamil. InsyaAllah, saya akan menjawab dengan sebaiknya.
Pengertian / Maksud Fidyah Puasa
Fidyah :
Dari segi bahasa bermaksud gantian.
Dari segi istilah, fidyah ialah denda ke atas orang Islam yang telah baligh kerana melakukan sesuatu perkara yang melanggar hukum puasa.
Hukum Fidyah
Hukum membayar fidyah adalah wajib.
Hal ini bersumberkan firman Allah SWT:
وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ
Maksudnya: “Dan wajib bagi orang-orang yang berat menjalankannya (jika mereka tidak berpuasa) membayar fidyah iaitu memberi makan orang miskin” [Surah al-Baqarah: 184]
Begitu juga dengan hukum ganti puasa.
Ia adalah wajib berdasarkan firman Allah SWT:
وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ
Maksudnya: “Dan sesiapa yang sakit atau dalam musafir maka (bolehlah ia berbuka, kemudian wajiblah ia berpuasa) sebanyak hari yang ditinggalkan itu pada hari-hari yang lain.”
[Surah al-Baqarah: 184]

Siapa Yang Dikenakan Fidyah?
Sebab-sebab dikenakan fidyah:

1. Orang yang uzur iaitu golongan tua yang lemah dan tidak mampu untuk berpuasa.
2. Orang sakit dan tiada harapan sembuh.
3. Wanita hamil yang risaukan kesihatan kadungannya.
4. Wanita menyusukan anak yang risau kesihatan anaknya.
5. Orang yang menunda-nunda untuk qada puasa sehingga datang Ramadan yang berikutnya.

Di dalam persoalan ini, ulama di dalam mazhab Syafie ada membahaskan tentang bayaran fidyah, sama ada perlu berganda mahupun tidak.
1. Pendapat Pertama : Pendapat muktamad di dalam mazhab Syafie. Fidyah adalah berganda mengikut tahun yang ditinggalkan.
2. Pendapat Kedua : Pendapat sebahagian mazhab Syafie. Fidyah adalah tidak berganda.
Bagi pendapat pertama yang menyatakan fidyah adalah berganda mengikut tahun yang ditinggalkan adalah berdasarkan rujukan di dalam Kitab Manhaj al-Tolibin yang dikarang oleh Imam al-Nawawi :
وَالْأَصَح تَكَرَّرَهُ بِتَكْرِرِ السِّنِينِ
Maksudnya : “Dan pendapat yang lebih sahih, bergandanya (cupak) dengan sebab bergandanya tahun.”
Manakala bagi pendapat kedua, sebahagian mazhab Syafie telah berpegang kepada fidyah tidak berganda mengikut tahun yang ditinggalkan.
Ini adalah berdasarkan Kitab Syarah Muhazzab yang ditulis oleh Imam al-Nawawi:
أَنَّهُ يَكْفِي مُدٌّ وَاحِدٌ لِجَمِيعِ السِّنِينَ
Maksudnya : “Sesungguhnya mencukupi satu mud sahaja bagi semua tahun.”
Kadar Bayaran Fidyah Mengikut Negeri (2021)
Berikut merupakan senarai bayaran fidyah puasa mengikut negeri-negeri :

1. Wilayah Persekutuan : RM 4.00
2. Selangor : RM 1.80
3. Melaka : RM 1.80
4. Johor : RM 1.90
5. Pahang : RM 1.75
6. Terengganu : RM 1.75
7. Kelantan : RM 1.75
8. Kedah : RM 1.80
9. Penang : RM 1.75
10. Perak : RM 1.90
11. Perlis : RM 5.00
12. Negeri Sembilan : RM 1.75
13. Sarawak : RM 1.75
14. Sabah : RM 1.90

*Rujuk PPZ
Baca: Doa Dhuha Yang Sahih & Diamalkan Oleh Nabi (Beserta Maksud Dalam Rumi & Arab)
Cara Kiraan Fidyah
1. Sekiranya bayaran fidyah tidak berganda
(Jumlah hari ditinggalkan) x (Kadar Fidyah mengikut negeri) = ___________
2. Sekiranya bayaran fidyah berganda
(Jumlah hari ditinggalkan) x (Kadar Fidyah mengikut negeri) x (Jumlah tahun ditinggalkan) = ___________
Berikut merupakan senarai negeri yang berpegang kepada pendapat fidyah perlu dibayar berganda mengikut tahun ditinggalkan :

Wilayah Persekutuan
Melaka
Johor
Pahang
Terengganu
Kelantan
Kedah
Penang
Perak
Negeri Sembilan
Sarawak
Sabah

Manakala bagi negeri yang tidak berpegang kepada pendapat tidak berganda adalah:

Selangor
Perlis

RUMUSAN:
1. Berbalik kepada situasi Puan yang meninggalkan puasa kerana hamil dan risaukan kandungannya, maka perlulah melunaskan qada dan fidyah.
2. Fidyah ini hanya perlu dilunaskan oleh wanita hamil yang bimbang akan kandungannya. Manakala wanita hamil yang hanya bimbang keadaan dirinya sahaja, hanya perlu qada puasa dan tidak dikenakan fidyah.
3. Mengikut jumhur ulama, waktu membayar fidyah boleh dibuat sebelum melakukan qada puasa, semasa atau selepasnya.
Wallahua’lam
Semoga bermanfaat buat semua.
*Sumber: Ustazah Asma Harun


Kalau Mengidam 8 Jenis Makanan Ini, Ia Petanda Kekurangan Zat

“Eeee…. Teringinnya nak makan coklat. Asyik terfikir nak makan coklat je sampai tak dapat tumpukan perhatian masa ‘meeting’ tadi… Nak kata mengandung, tak juga… Hehe.”
Tahu tak? Mengidam makanan ini bukan saja dikaitkan dengan orang mengandung. Malah, manusia normal pun boleh melahirkan rasa begini. Walaupun tabiat ini lebih sinonim dengan wanita, yang lelaki pun boleh mengidam juga.

Contohnya, anda bersusah payah memandu selama satu hingga dua jam untuk mendapatkan ikan pari asam pedas. Atau, anda boleh meninggalkan kerja yang utama semata-mata untuk mendapatkan secawan kopi kegemaran anda terlebih dahulu. Haa… Inilah simptom mengidam. Jangan tak mengaku ya!
Foto Kredit: telegraph.co.uk

Adakah Anda Mengidam Atau Kekurangan Zat Tertentu?
Rasa mengidam atau ‘teringin’ makan makanan tertentu sebenarnya adalah salah satu cara tubuh badan anda berkomunikasi untuk memberitahu keperluan terhadap zat tertentu.

Selain itu, mengidam juga dikaitkan dengan emosi seseorang terhadap makanan. Contohnya, kalau kerap rasa ‘teringin’ nak makan coklat, kemungkinan besar itu bukanlah mengidam, sebaliknya tubuh badan anda cuba mengisyaratkan sesuatu.
Jadi, cuba fahami maksud-maksud apabila anda rasa teringin makan makanan seperti di bawah:
1. Coklat
Coklat memang pengubat nombor satu wanita. Cakap sajalah, coklat jenis apa pun semua boleh. Kalau tengah ‘moody’, bagi sajalah coklat pada wanita. Tentu akan beransur-ansur pulih dramanya.
Sebenarnya Tubuh Anda Kekurangan: Magnesium
Makanan Yang Sepatutnya Diambil: Kekacang dan biji-bijian seperti kuaci, kacang badam, pistachio, dan buah-buahan segar.
2. Gula-gula
Foto Kredit: kitchenette.jezebel.com

Bukan budak-budak saja. Orang dewasa pun kadang-kadang teringin nak makan ‘jelly beans’, ‘lollipop’, dan gula-gula tarik.
Sebenarnya Tubuh Anda Kekurangan: Kromium, karbon, fosforus, sulfur
Makanan Yang Sepatutnya Diambil: Brokoli, anggur, keju, ikan, telur, susu, bayam, kentang, dan kekacang.
3. Donat
Foto Kredit: albertsons.com

Donat gebu dan lembut. Memang sedap dimakan panas-panas…. Aduuh, kalau cair dalam mulut lagi terbaik! Lebih-lebih lagi kalau dinikmati dengan secawan kopi atau teh. Ada yang suka kuih keria, itu pun kira sama spesis jugalah.
Sedap memang sedap, tapi kalorinya memang jenuh hendak dibakar semula.
Sebenarnya Tubuh Anda Kekurangan: Nitrogen
Makanan Yang Sepatutnya Diambil: Makanan berprotein tinggi seperti daging, telur, susu, dan sayuran hijau.
4. Kerepek Kentang
Foto Kredit: partyexcuses.com

Sebut saja kerepek, mesti ramai yang minat. Tidak kiralah kerepek kentang, kerepek pisang, kerepek ubi, atau makanan bergoreng.
Sebenarnya Tubuh Anda Kekurangan: Kalsium dan klorida
Makanan Yang Sepatutnya Diambil: Brokoli, keju, bijan, susu kambing, ikan. Kalau anda boleh buat kerepek kentang sendiri, lebih baik! Dengan cara ini, anda boleh mengawal penggunaan garam dan minyak berlebihan.
Kalau sukakan makanan masin, pastikan anda menggunakan sumber garam asli atau organik. Teksturnya lebih kasar dan tidak diproses berulangkali.
5. Kopi Atau Teh
Tidak salah kalau teringin kopi atau teh. Namun, anda tidak dinasihatkan mengambil lebih dari 2 cawan kopi sehari. Pastikan juga ianya tidak terlalu manis.
Sebenarnya Tubuh Anda Kekurangan: Fosforus, sulfur, natrium klorida (garam), zat besi
Makanan Yang Sepatutnya Diambil: Daging, ayam, ikan, telur kuning, hati, tauhu, tempe, kacang, bawang putih, cuka epal, rumpai laut,  sayuran hijau, ceri hitam.
6. Ais Dan Minuman Bergas
Foto Kredit: popsugar.com
Dalam keadaan panas begini, memang ramai yang sukakan minuman sejuk. Tapi, minuman bergas atau berkarbonat adalah pilihan yang kurang sihat.
Sebenarnya Tubuh Anda Kekurangan: Zat besi, mangan, dan kalsium
Makanan Yang Sepatutnya Diambil: Jus nenas, jus delima, danair sejuk yang diperah limau nipis atau lemon. Sebagai snek, anda boleh mengambil sumber kekacang seperti ‘almond’, ‘walnut’, dan ‘pecan’.
7. Sate
Sate, barbeku, atau apa saja yang dipanggang atau dibakar atas arang.
Sebenarnya Tubuh Anda Kekurangan: Karbon
Makanan Yang Sepatutnya Diambil: Sebarang buah-buahan segar.
8. Makan Berlebihan
Selain makanan di atas ini, mungkin ada di antara kita yang pernah rasa nak ‘baham’ semua yang ada di depan mata.
Sebenarnya Tubuh Anda Kekurangan: Silikon, tyrosine, dan trytophan
Makanan Yang Sepatutnya Diambil: Kuaci, daging kambing, kismis, bayam, suplemen vitamin C, buah oren, dan sebarang sayuran atau buah-buahan berwarna merah.
Foto Kredit: birthdaypartybooker.com

Buat Pilihan Sihat Walaupun Mengidam
Memang macam-macam makanan yang dikaitkan dengan mengidam. Kadang-kadang yang pelik-pelik pun ada!
Jadi, kita harus menyedari akan keperluan yang diisyaratkan oleh tubuh badan dalam membantu memilih makanan yang sihat, sekaligus membantu mengatasi rasa ‘teringin’ yang melampau.


Imbau Kisah Seram Sekolah, Filem ‘Dendam Penunggu’ Hantui Anda November Ini!

Siapa yang tidak mempunyai kisah seram berkaitan zaman sekolah terutama sekali bagi anda yang pernah tinggal di asrama bukan? Bagi mengimbau kembali memori seram tersebut, terdapat satu filem baharu bertajuk Dendam Penunggu menanti anda di Tonton CINEMA bermula 5 November. Seram!
DENDAM PENUNGGU MENGHANTUI ANDA BERMULA 5 NOVEMBER!

Kisahnya adalah mengenai Zul, Sarah, Bainun, Nazrin dan Khairy adalah pelajar baru tingkatan empat yang belajar di sekolah berprestasi tinggi yang diberi nama Kolej Kebangsaan Malaya. Kolej ini mempunyai tingkat misteri yang terletak di tingkat paling atas Blok M. Sarah, seorang yang suka kepada kejadian mistik mempercayai bahawa ada orang yang telah dibunuh pada tingkat Blok M tersebut.
Pada minggu pertama mereka di sana, beberapa orang dewasa dan pelajar senior telah memberi amaran kepada mereka tentang blok tersebut. Namun, Cikgu Azidi warden utama, tidak menghiraukan pertanyaan mereka, cerita Makcik Tijah penjaga kantin pula sering berubah versi. Pak Hasan seorang yang suka bersendiri dan melepak di warung kelihatan seperti lebih mengetahui tentang misteri blok tersebut daripada mereka. Lima berkawan ini akhirnya berjaya pecah masuk ke Blok M, tetapi kecewa apabila mendapati blok M hanyalah sekadar dom yang lama telah ditinggalkan.

Walaubagaimanapun, kemunculan mereka di Blok M telah membangkitkan sesuatu yang misteri. Satu persatu mereka telah diserang oleh makhluk misteri tersebut. Hanya tinggal Sarah dan Zul untuk terus mencari kebenaran tentang Blok M ini. Tak lama kemudian, Sarah pula mengalami gangguan yang ganas daripada makhluk tersebut, kini Zul tinggal keseorangan untuk meneruskan pencarian tentang misteri ini.
Mampukah mereka menghentikan gangguan ngeri ini atau sejarah bakal berulang kembali?
TONTON DENDAM PENUNGGU HANYA DENGAN 12.90 SAHAJA

Filem yang diarahkan oleh Faizul Jais yang merupakan filem pertama Tonton CINEMA membariskan barisan pelakon baharu dan juga pelakon lama bagi merancakkan dan membawa pembaharuan yang ‘fresh’. Antara barisan pelakon adalah Ismail Izzani, Shalma Eliana, Imran Aqil, Bella Dowanna, Atiq Azman, Shasha Abedul, Ahmad Syafiq, Hakim Nordin, Ahmad Adly, Sherry Alhadad, Amerul Affendi, dan Hasnul Rahmat.
Macam mana nak tengok filem Dendam Penunggu? Anda hanya perlu menyewa sebanyak RM 12.90 sahaja dan boleh menonton selama 48 jam. Bukan itu sahaja, lagu OST filem bertajuk Sengsara yang dinyanyikan oleh Khai Bahar juga boleh diperdengarkan di semua platform pengstriman muzik seperti Spotify, Youtube, Joox dan lain-lain.
Jadi, jangan lupa untuk menonton filen Dendam Penunggu bermula 5 November di www.cinema.tonton.com.my atau anda boleh muat turun aplikasi Tonton.


11 Filem Komedi Korea (K-Movie) Paling Lawak. Confirm Hilang Stres!

Anda sukakan genre komedi? Filem komedi Korea pun tak kurang hebatnya dalam menyajikan hiburan berunsurkan lawak jenaka pecah perut dan sesuai untuk tontonan semua.
Dengan plot yang lebih ringan serta lakonan mantap dari pelakon papan atas, filem-filem ini wajib ditonton oleh semua penggemar komedi.

Jom kita terjah antara 11 filem komedi Korea terbaik (all-time) yang tak rugi anda tonton.
11 Filem Komedi Korea (K-Movie) Kena Tonton, Memang Lawak Habis!
1. My Sassy Girl (2001)
Walaupun diterbitkan 20 tahun lepas, tiada filem lain yang dapat menandingi My Sassy Girl sebagai filem komedi Korea terbaik sepanjang zaman.

Filem yang dibintangi sangat popular serantau Asia sehingga menjadi antara pencetus gelombang awal hiburan K-pop yang melanda dunia.

Filem romantik komedi ini mengisahkan Gyun Woo, seorang siswa kolej yang bertemu dengan seorang perempuan di kereta api. Sejak itu mereka mula menjalin cinta.
Perempuan dengan personaliti unik atau ‘sassy’ ini turut mengubah hidup Gyeon Woo 360 darjah!

Baca juga: 11 K-Drama Komedi Paling Kelakar Untuk Hilangkan Stres. Lawak Pecah Perut!
2. Welcome to Dongmakgeol (2005)
Filem ini merupakan antara karya yang paling diingati dalam industri perfileman Korea. Walaupun sudah agak lama, filem ini masih meninggalkan kesan yang mendalam buat penonton.
Filem ini mengisahkan kampung Dongmakgeol yang terpencil, dan tidak terkesan semasa Perang Korea melanda pada tahun 1950.
Bukan sekadar filem perang, malah Welcome to Dongmakgeol berjaya menyentuh hati penonton dengan kemesraan penduduk kampung yang melayan baik askar-askar dari Korea Utara, Amerika dan Korea Selatan yang terperangkap di situ.
Gelagat penduduk kampung yang naif dan terpisah dari dunia luar juga turut berjaya mencuit hati penonton.

https://www.youtube.com/watch?v=gama8x1E0r4
3. The Dude In Me (2019)
Filem The Dude In Me mengisahkan seorang pelajar gemuk yang sering dibuli tergelincir dari bangunan tinggi sekolah dan terjatuh ke atas seorang ‘gangster’ elit.
Keesokan harinya, ‘gangster’ tersebut terperanjat apabila dapati dirinya berada dalam badan budak sekolah yang menimpanya semalam. Budak sekolah itu pun mengalami nasib yang sama.
Bayangkanlah kekecohan yang mereka alami. Budak sekolah penakut berada dalam badan ‘gangster’, ‘gangster’ pula berada dalam badan budak sekolah yang selalu dibuli.
Memang tak kering gusi dibuatnya!

https://www.youtube.com/watch?v=8LgcwhgObRQ
4. Miss Granny (2016)
Miss Granny pula mengisahkan seorang nenek tua yang diberi peluang untuk kembali muda, namun jiwanya masih seorang tua ! Apa yang anda akan buat jika diberi peluang untuk kembali pada zaman muda?
Pastinya anda akan buat semua perkara yang anda terlepas semasa muda, kan? Nenek yang kini bertubuh muda mula melaram semula dan ingin memulakan karier menyanyi yang dia sangat sukai pada zaman mudanya. Adakah nenek ini berjaya capai impiannya?
Anda kenalah tengok sendiri Miss Granny untuk ketahui!
Kalau nak tahu, filem ini juga telah dibuat ‘remake’ oleh ngeara seperti Indonesia dan Filipina.

https://www.youtube.com/watch?v=gfgby9ESwj4
5. Sunny (2011)
Filem Sunny bakal membawa anda ke nostalgia zaman sekolah dahulu. Sunny mengisahkan sekumpulan rakan yang ditemukan semula setelah berpuluh tahun terpisah.
Gelagat mereka pada zaman sekolah dahulu pasti mencuit hati serta menyentuh emosi penonton yang telah cipta banyak memori dengan kawan pada zaman persekolahan dulu.
Rugi kalau tak tengok!

https://www.youtube.com/watch?v=dPb717U_hf0
6. Extreme Jobs (2019)
Sekumpulan detektif dengan prestasi lemah diberi misi terakhir untuk selamatkan karier mereka.
Mereka diberi misi untuk membanteras sindiket dadah yang terletak berdekatan dengan restoran ayam goreng yang hampir ditutup. Untuk menyamar, mereka pun bercadang untuk menyamar dengan mengambil alih perniagaan ayam goreng itu.
Semakin lama berniaga, makin ‘famous’ pula ayam goreng mereka sampai viral. Dapatkah mereka banteras aktiviti sindiket dadah atau mereka akan terus jual ayam goreng?
Kenalah tengok filem Extreme Job untuk ketahui endingnya. Yang confirm, macam-macam perkara lawak berlaku  sampai pecah perut nak gelak.

https://www.youtube.com/watch?v=l9Hu3Xocc-g
7. The Odd Family : Zombie On Sale (2019)
Jangan tak tahu, filem zombie pun ada yang kelakar! The Odd Family : Zombie On Sale ini mengisahkan sebuah keluarga Man Deok yang berdepan dengan lelaki yang bertukar menjadi zombi.
Man Deok, seorang pemilik pam minyak di sebuah kampung digigit oleh zombi. Apa yang menghairankan, Man Deok bukannya berubah menjadi zombi, tetapi menjadi awet muda selepas digigit.
Sejak itulah keluarganya mula menggunakan zombi yang dijumpai tadi untuk mengaut keuntungan daripada orang kampung.
Memang wajib ditonton sebab banyak ‘scene’ kelakar sampai pecah perut!

https://www.youtube.com/watch?v=sfGpUEy2Zho
8. Hello Ghost (2010)
Hello Ghost mengisahkan lelaki bernama Sang Man yang cuba untuk bunuh diri namun tidak berjaya dan dihantar ke hospital. Bermula dari situ, dia mula melihat kelibat banyak hantu.
Hantu-hantu yang datang pula hanya akan pergi jika hajat mereka tercapai.
Dalam menunaikan hajat-hajat hantu yang bermacam-macam, Sang Man mula jumpa makna hidup dan sebenarnya hantu-hantu ada kaitan dengan dirinya.
Kalau nak tahu kenalah tonton sendiri!

https://www.youtube.com/watch?v=Dje7QvPBZ3s
9. Baby & Me (2008)
Filem ini mengisahkan seorang budak sekolah nakal, Joon Seo yang menjumpai seorang bayi yang ditinggalkan di dalam troli membeli-belahnya beserta dengan nota yang mengatakan dialah bapa pada bayi tersebut.
Hidup Joon Seo mula berubah sejak itu. Sambil dia berusaha mencari ibu bapa bayi tersebut, pelbagai insiden kelakar dan menyentuh hati berlaku semasa menjaga bayi tersebut.

https://www.youtube.com/watch?v=7oThvRuRAsE
10. Veteran (2015)
Filem aksi komedi ini mengisahkan seorang detektif senior yang membanteras kes jenayah yang dilakukan oleh orang kenamaan. Detektif Seo Do Cheol yang mempunyai reputasi yang tinggi dalam bidang penyiasatan akan lakukan apa saja untuk menangkap penjenayah.
Reputasi Soe Do Cheol menjadi taruhan apabila terpaksa berdepan dengan kes jenayah yang dilakukan secara licik oleh anak orang kenamaan, Jo Tae Oh.
Walau bagaimana pun, detektif senior ini tidak gentar dan tidak segan untuk lakukan pelbagai cara untuk menangkap Jo Tae Oh yang sering terlepas dari kesalahan dengan menggunakan wang dan pangkat yang ada.

https://www.youtube.com/watch?v=3B-mmwo5mOs
11. Scandal Makers (2008)
Scandal Makers mengisahkan seorang DJ radio bernama Nam Hyeon Soo yang didatangi seorang ibu tunggal yang masih muda dan anak lelaki.
Betapa terkejutnya Hyeon Soo bila dapati rupanya wanita muda tersebut merupakan anaknya. Dia langsung tidak sangka dia sudah ada anak berusia 22 tahun dan cucu berumur 7 tahun!
Bagi menjaga reputasinya sebagai DJ dan mengelak skandal, Hyeon Soo pun mengajak anak dan cucunya untuk tinggal bersama.
Sejak dari itu, pelbagai peristiwa kelakar yang berlaku kerana usia mereka yang tidak jauh beza seperti pasangan suami isteri.

https://www.youtube.com/watch?v=G1L2Jk7PkmQ
Jom Hilangkan Stres Tengok Filem Komedi Korea Ni!
Walaupun bergenre komedi, kebanyakan filem ini juga banyak bermain dengan emosi penonton, bukannya ketawa semata-mata.
Jalan cerita filem-filem ini juga cukup padat dengan pelbagai babak menyentuh hati dan sesuai untuk tontonan keluarga.
Semua filem ini ada tarikan tersendiri sehingga berjaya mencuri hati ramai penonton.
Jom kita tonton filem-filem komedi Korea dengan seisi keluarga! Confirm pecah perut!


Filem Pendek Raya Xiaomi ‘Sedetik Cahaya’, Papar Kisah Realiti Penghidap Demensia dan Alzheimer

Demensia dan Alzheimer yang juga dikenali sebagai nyanyuk biasanya berlaku dalam kalangan warga emas serta tidak dapat dielakkan.
Namun tahap kesedaran yang rendah dalam kalangan rakyat Malaysia mengenai penyakit ini menyebabkan banyak stigma dan salah tanggapan kerap berlaku terhadap pesakit Alzheimer.

Itu antara intipati filem pendek bertajuk ‘Sedetik Cahaya’ berkisar tentang kisah realiti dihadapi individu yang mengalami demensia.

Filem pendek arahan Zulkarnain Azhar ini diilhamkan daripada kisah benar rakan baiknya yang menjaga bapanya, seorang pesakit Alzheimer.
Kebiasaannya, tidak semua anggota keluarga yang mampu dan sanggup menjaga orang tua yang mengalami demensia atau penyakit Alzheimer.
Ini kerana, individu mengalami Demensia bukan sahaja menjadi pelupa malah boleh menjadi agresif secara lisan dan bertindak kasar secara fizikal terhadap orang lain di sekeliling mereka.
Demensia atau Alzheimer, mungkin bukan penyakit yang sering diketengahkan, namun ia adalah perkara biasa yang berlaku dalam masyarakat kita.
Berdasarkan Laporan Yayasan Penyakit Alzheimer Malaysia, terdapat lebih 261,000 penghidap demensia di Malaysia tahun lalu.
Fahami perjuangan penghidap Alzheimer, dan jangan lupakan mereka yang tidak mampu ingat lagi. Marilah kita wujudkan masyarakat yang lebih bertimbang rasa dan memahami.

Xiaomi berharap filem pendek Hari Raya menyayat hati ini dapat meningkatkan kesedaran tentang penyakit Alzheimer serta bagaimana teknologi boleh membantu meningkatkan kehidupan sesiapa sahaja.
Tonton video penuh Xiaomi pada 25 April 2022, jam 8 malam di Facebook Xiaomi Malaysia. Tetamu kejutan dalam video turut menanti anda!
Untuk maklumat lanjut, layari laman web Xiaomi.
Maklumat lanjut tentang penyakit Alzheimers, layari Alzheimers Disease Foundation Malaysia atau laman sosial Facebook.


Filem ‘Doctor’ Ketengahkan Isu Serius Tapi Santai. Penat Asyik Gelak!

Review Filem Tamil ‘Doctor’ (2021)
Sesekali filem Tamil buat genre dark comedy, fuhh tak sangka memang meletop!

Jangan pandang sebelah mata dengan filem Tamil ni, siap dapat rating 8.0/10 tau di IMDB!
Ramai yang dah tengok filem Doctor di Netflix dan katanya banyak scene kelakar pecah perut.

Oleh kerana banyak review di Facebook, jadi kami pun tertarik untuk tonton dan buat ulasan melalui artikel ini.

Plot
Filem Doctor mengisahkan seorang doktor tentera bernama Varun yang terpaksa putuskan pertunangannya dengan Mini kerana tidak serasi.
Nak dijadikan cerita, pada hari mereka putus tunang, anak saudara Mini pula hilang disyaki diculik ketika dalam perjalanan balik sekolah. Nak mengharapkan polis pun susah sebab semua buat tak endah tentang hal ni.
Dari situlah, Varun pun tawarkan diri untuk bantu keluarga Mini cari anak saudaranya yang hilang. Misi pencarian anak saudara Mini juga disertai oleh Bhagat, seorang polis samaran dan seorang penculik bernama Pratap.
Mereka turut mendapat bantuan daripada samseng jalanan yang pandai selok-belok di Goa yang bernama Mahaali dan Killi.

Kredit Foto : indiaglitz.com
Apa yang menjadikan filem ini istimewa berbanding filem Tamil lain ialah barisan pelakon komedi power yang begitu pandai membawa watak.
Jenaka Pratap lakonan Yogi Babu dan Bhagat lakonan Raden Kingsley menjadikan filem ini penuh dengan scene kelakar walaupun membawa tema action comedy.
Scene aksi juga disusun dengan cukup cantik dan seimbang dengan saspens dan komedi slapstik yang sukar untuk penonton lupakan.
Boleh tonton trailer filem Doctor di bawah !

Walaupun Doktor Varun tu jenis yang ‘tak ada perasaan’, tapi pengembaraan mereka untuk selamatkan anak sedara mini jadi kelakar bila ramai-ramai join untuk tewaskan sindiket penculikan dan sekaligus membongkar sarang human traficking yang besar di Goa.
Filem yang sepatutnya bersuasana lebih serius jadi lebih ringan dan sangat menghiburkan dengan adegan lawak selamba.

Kredit Foto : Facebook
Menurut tabloid The Hindu, pengarah filem Doctor, Nelson Dilipkumar dikatakan berjaya memukau penonton dengan kisah pengembaraan keluarga biasa dengan kemampuan luar biasa demi menyelamatkan orang tersayang.
Rata-rata pengkiritk filem di India juga cukup memuji pendekatan Nelson dalam mengetengahkan genre dark comedy yang jarang dibawa di layar perfileman Tamil.
Punyalah power cerita ni sehingga berjaya menjadi filem Tamil kedua pecah panggung untuk tahun 2021 selepas filem Master yang ditayangkan pada awal tahun ini.
Filem ini juga membawa tuah kepada pelakon watak Varun, Sivakarthikeyan kerana berjaya menjadi filem yang paling ramai tontonan sepanjang penglibatannya dalam lakonan.
Agaknya cerita kelakar sebegini memang cukup dinanti-nantikan bagi ramai penggemar filem Tamil yang mencari hiburan ringan dan mencuit hati pada waktu pandemik ini.
Filem ini juga sudah ditayangkan di Netflix untuk dan sesuai untuk tontonan seisi keluarga!
Kredit gambar: Nora Razalli
Ulasan Penonton Di Facebook

Review #1

Filem lakonan SK ini ibarat kita sedang belayar diatas kapal sambil menikmati kenyamanan angin laut. Pergerakan tidak laju tapi kita layan keseronokan suasasa tu tanpa sedar kita tiba-tiba gelak & senyum sorang2. Hahaha

Idea plot jalan cerita yang segar. Babak2 yang kreatif. Lawak yang bersahaja.
Paling takleh belah watak SK sampai ke akhir watak tak ada perasan dia menjadi. Hahaha. Aku suka sungguh kelainan watak ni.

Patutlah rating imdb 8.1/10 & filem box office.

Boleh tonton di Netflix.

Sumber: Saiful Nizam Zulkifli

Review #2
Semalam Bangjad tengok satu movie tamil ni. Untuk yang nak tengok movie santai-santai release tension stress memang sesuai tengok movie ni.
Tajuk DOCTOR. tengok trailer macam serius. Kita pun dalam otak dah set ni cerita serius macam thriller + penyiasatan.
Bila dah start tengok, fuh, kira 2 jam lebih tak berhenti gelak. Ada ja benda bukan-bukan jadi. Tambah-tambah cerita tamil kan, memang lain macam action dan lawak dia. Lagi-lagi kalau hampa tengok part dalam keretapi. Boleh golek gelak.
Cakap banyak takmau, pi tengok lekaih dekat Netflix.
Memang surrr. Bangjad bagi 4.5/5 bintang
Sumber: Fairul Haizad Fahrurazi

Review #3
Tengok poster dia tak sangka movie dia sangat kelakar rupanya. Tambah2 lagi yg pembantu polis tu. muka garang sentiasa. Yg hero dia tak senyum langsung
Tengok dah?
Tajuk movie: doctor (tamil)
Sy tengok kat Netflix
Sumber: Nora Razalli


Filem Thor: Love & Thunder Dibatalkan Tayangan Di Malaysia

Sudah pasti ramai dalam kalangan peminat filem Marvel menantikan kemunculan sekuel terbaharu Thor:Love & Thunder yang dikatakan sebelum ini ditayangkan pada 21 Julai lepas. Namun, pengumuman dibuat bahawa tayangan filem tersebut ditundakan sehinga ke satu tarikh tertentu yang bakal diberitahu kelak.
Baca juga: Awas Propaganda Halus Racun Anak Kecil, Ini 8 Kartun Ada Selit Unsur L*BTQ

THOR: LOVE & THUNDER TIDAK DITAYANGKAN DI MALAYSIA

Terbaharu dalam kenyatan dari GSC hari ini memberitahu berita buruk kepada peminat filem ini bahawa tayangan filem Thor ini dibatalkan di Malaysia atas sebab-sebab tertentu.

Oleh sebab itulah, ramai dalam kalangan rakyat Malaysia yang terpaksa ke negara jiran iaitu Singapura semata-mata untuk menonton filem yang dinanti ramai ini. Bukan itu sahaja, ramai dalam kalangan rakyat Malaysia yang masih tertanya-tanya apakah sebabnya filem ini tidak dibenarkan tayangannya di dalam negara bahkan ada juga yang telah rugi membeli tiket lebih awal.

Thor: Love and Takde. Officially. ⚡💔 pic.twitter.com/4iMZbOcs7j
— GSC (@GSCinemas) July 28, 2022

Sumber: GSC, World of Buzz


Baby First Aid Kit Bayi. Apa Barang Yang Wajib Ada?

First Aid Kit Bayi
Ramai yang mengambil mudah tentang perkara ini. Ini adalah perkara asas yang paling penting bagi kita sebagai ibu bapa. Kita wajib menyediakan kelengkapan First Aid Kit di rumah. Anak-anak kecil sering terdedah kepada bahaya kerana mereka tiada kekuatan untuk melindungi diri dan antibodi mereka juga sangat lemah berbanding orang dewasa.
Kelengkapan First Aid Kit ini bukanlah untuk merawat anak seperti seorang doktor merawat pesakitnya tetapi ianya adalah bantuan kecemasan sementara menanti bantuan daripada doktor.

Berikut mungkin kejadian yang sering dan tidak mustahil berlaku ke atas anak-anak walaupun mereka berada di rumah:
1- Terjatuh

2- Luka

3- Demam
4- Selsema
5- Batuk
6- Alahan
7- Terkena gigitan serangga
8- Cirit-birit
9- Muntah-muntah
10- Kembung perut
11- Melecur

Di sini adalah senarai yang anda perlu ada di rumah jika menghadapi saat-saat kecemasan:

A – Siapa yang mesti dihubungi ketika kecemasan? Senaraikan nama dan nombor telefon
1- Doktor keluarga atau Pakar Kanak-kanak
2- Hospital yang berdekatan
3- Balai Polis dan Balai Bomba yang berdekatan
4- 2 orang jiran yang paling rapat untuk dihubungi jika memerlukan

B- Senarai First Aid Kit
1- Termometer
2- Ubat demam seperti Acetaminophen atau Ibuprofen – minta nasihat doktor terlebih dahulu
3- Gel Aloevera untuk kulit melecur
4- Alat untuk mencabut benda seperti serpihan kaca, kayu dan seumpamanya (tweezers)
5- Gunting
6- Losyen mencegah gigitan serangga
7- Bandage strips (Hansaplast) untuk menutup luka kecil
8-  Vicks – untuk anak 2 tahun ke atas sahaja bagi melegakan hidung tersumbat dan ketidakselesaan perut
9- Minyak Gamat – untuk mengeringkan luka
10- Oral Syringe untuk memberikan ubat kepada anak
11- Lampu suluh kecil untuk melihat mata, telinga, mulut dan hidung anak jika mengesyaki sesuatu memasukinya
12- Calamine Losyen untuk gigitan serangga dan ruam
13- Minyak limau atau minyak tidak panas untuk melegakan kembung perut

Foto Kredit: cprcertified.com
C- Belajar ilmu CPR dan kecemasan yang lain
Ini amat penting kerana anak terdedah kepada insiden sesak nafas, tercekik dan sebagainya. Ilmu seperti mengendali anak yang terkena minyak panas, air panas, tangan atau kaki patah juga amat penting sekali. Mungkin kita boleh menghadirkan diri ke kelas-kelas tertentu untuk mempelajari ilmu-ilmu seperti ini

D- Pelan Kecemasan
Pernahkah anda terfikir jika rumah kita terbakar atau banjir? Apa yang mesti kita lakukan untuk menyelamatkan keluarga kita? Di manakah pintu kecemasan dan bagaimana untuk menyelamatkan diri? Ini semua sangat penting. Kita wajib mengajar anak kita untuk melindungi diri mereka sendiri seperti menutup hidung dengan tuala basah dan merangkak ketika berlakunya kebakaran. Sungguh ini amatlah penting!
Mesti bijak berbelanja. Jangan fikir sangat tentang harga First Aid Kit. Kita tidak tahu bila kita akan guna. Maka belilah set First Aid Kit yang sempurna.
Semoga senarai ini menjadi keutamaan kita demi menjaga keselamatan keluarga yang kita cintai.


Motosikal ‘First Medical Respond’ KKM Atasi Masalah Jammed, Ambulans Lewat

Wah, bergaya sungguh nampak motosikal ni kan?
Dengar kata, inilah penambahbaikan terbaru di Kementerian Kesihatan bagi mengatasi masalah kesesakan jalan raya yang menjadi halangan ambulans untuk cepat sampai ke tempat kejadian, seperti yang dikongsikan oleh Mohd Ismail Ibrahim melalui perkongsian Facebook beliau.

Pilot Project Di Jabatan Kesihatan Sarawak
InsyaAllah Kesihatan di Sarawak akan ada satu lagi penambahbaikan penyampaian perkhidmatan untuk sekitar bandar utama.
Sebagai permulaan, pilot projek ini akan dilaksanakan di Kuching, Miri dan Sibu (seunit setiap bahagian) terlebih dahulu.

Motorsikal atau skuter ni akan digunakan oleh petugas kesihatan sebagai “First Medical Respond” ke tempat kemalangan untuk mengatasi masalah jem yang menyebabkan ambulans lambat tiba.

Hopefully pilot projek ni berjalan dengan lancar dan dikembangkan menjadi full team.
Ps : jangan pulak korang tahan motor ni utk hantar orang beranak or mintak tumpang pegi spital. Bukan gojek oi!

*Sumber: Mohd Ismail Ibrahim
Mendapat Respon Positif
Rata-rata, ramai yang menyuarakan respon positif terhadap penambahbaikan ini memandangkan masalah kesesakan jalan raya memang cukup sinonim dengan rakyat Malaysia.
Malah, Jabatan Keselamatan Jalan Raya (JKJR) juga berpendapat ianya langkah yang efisyen dan menyokong penggunaan motosikal ini.

Yelah, kadang-kadang tu nak bagi laluan pun susah sebab ada juga pengguna jalan raya yang kurang kesedaran menggunakan laluan kecemasan kan?
Jadi, penggunaan motosikal dapatlah juga membantu pasukan perubatan sampai dengan lebih cepat, terutamanya dalam kes-kes kecemasan yang serius.
Sekali pandang, motosikal pun nampak smart!
Rasanya memang bagus kalau ‘First Medical Respond’ bermotosikal ini dibuat di seluruh Malaysia kan?
Korang rasa?


Selepas 30 Kematian Bayi Dilapor, Fisher-Price Rock n’ Play Sleeper Ditarik Balik Di US

Suruhanjaya Keselamatan Produk Pengguna AS telah mengumumkan bahawa Fisher-Price telah menarik balik semua produk Rock ‘n Play Sleeper pada hari Jumaat (12 April 2019).
Keputusan ini dibuat setelah lebih daripada 30 kematian bayi dilaporkan dalam tempoh 10 tahun yang lalu, iaitu sejak ia dikeluarkan pada tahun 2009.

Punca Kematian Bayi
Menurut portal Channel News Asia, antara punca kematian bayi yang melibatkan produk Rock ‘n Play Sleepers berlaku apabila bayi bergolek dari posisi terlentang ke perut atau sisi mereka secara tidak disedari.

Seperti yang dipetik dari ABC News, analisis oleh The Consumer Reports pada 8 April menunjukkan kebanyakan bayi yang meninggal dunia berusia kurang dari 3 bulan.
Punca kematian juga dinyatakan sebagai asphyxia, iaitu masalah pernafasan yang disebabkan oleh posisi bayi.
American Academy of Paediatrics atau AAP merupakan antara badan profesional yang menggesa produk tersebut ditarik balik. Mereka juga tidak mengesyorkan sebarang produk seperti car seat, stroller, atau apa-apa katil digunakan untuk menidurkan bayi yang menyebabkan bayi tidak dapat bangun sendiri jika tergolek.
Namun dalam satu kenyataan, pemilik Fisher Price Mattel Inc berkata:
“Kami yakin dengan keselamatan produk kami. Walaubagaimanapun, disebabkan insiden yang dilaporkan di mana produk itu digunakan bertentangan dengan amaran dan arahan keselamatan, kami telah membuat keputusan untuk menarik balik Rock ‘n Play Sleeper dengan kerjasama Suruhanjaya Keselamatan Produk Pengguna.”

Bayaran Balik Atau Baucar Akan Diberikan Sebagai Ganti
Demi keselamatan bayi, wakil dari pihak Fisher-Price menasihatkan agar pengguna harus segera berhenti menggunakan produk yang dinyatakan dan menghubungi Fisher-Price untuk bayaran balik atau baucar.
Penarikan balik itu akan menjejaskan 4.7 juta produk tersebut.
Buaian atau bouncer Rock ‘n Play dikatakan mendapat sambutan di sana kerana ia berfungsi secara automatik untuk mendodoikan bayi hingga tertidur. Malah, model terkini turut dilengkapi dengan bunyian yang membuat bayi terasa aman dan selamat.

Pentingnya Langkah Keselamatan
Wah, nampaknya serius juga kes begini. Ada tak ibu ayah yang gunakan Rock ‘n Play Sleepers di Malaysia?
Apapun, tak kiralah apa jenis peralatan bayi yang kita gunakan, pantauan ibu bapa sangat penting untuk pastikan ianya selamat.
Tak salah untuk kita lebih berhati-hati walaupun dah menggunakan produk yang bermutu dan berjenama terkenal kan?


“Fitnah Makanan,Ini Bukan Cara Berpantang”-Doktor Ini Dedah Isu Petua Merepek Ketika Berpantang

Proses berpantang selepas bersalin sudah sinonim dalam kalangan masyarakat kita khususnya bagi orang Melayu. Sejak zaman dahulu lagi, bermacam-macam jenis pantang larang dan petua sudah diamalkan supaya tahap kesihatan wanita selepas bersalin berada dalam kondisi yang stabil.
my.theasianparent.com

Namun apa yang merunsingkan adalah kewujudan petua-petua yang ‘merepek’ di dalam media sosial. Kewujudan petua-petua sebegini boleh mengelirukan pengguna media sosial khususnya ibu-ibu yang selepas bersalin tu.
Seperti apa yang dimuat naik oleh Dr. Rafidah Abdullah di laman Facebooknya yang menyangkal salah satu informasi mengenai pantang selepas bersalin yang dijumpai di media sosial. Jom kita baca penjelasan dari pakar mengenai isu ini.

PENJELASAN DR. RAFIDAH MENGENAI PANTANG PEMAKANAN KETIKA BERSALIN
Pantang dalam pemakanan?

MasyaAllah ini bukan caranya nak berpantang.
INI TIDAK BETUL!
www.facebook.com/rafidah72
1. Pemakanan di kira dengan jumlah kalori sehari dan diimbangkan dengan penggunaan kalori tersebut. Kalau nak lebih jelas, boleh guna apps myNutriDiari atau MyFitnessPal
2. Jangan lah fitnah bahan-bahan yang tersenarai disini. Kebanyakannya elok kesemuanya.
3. Bila anda makan makanan apa pun ianya “bertemu” didalam perut. Tak ada fakta atau kajian yang menunjukkan benda mengarut sebagaimana yang tersenarai disini.
Saya mohon yang nampak mesej ini, kawal jari jemari anda. JANGAN copy paste forward. Nak berpantang makan, memang elok lah tu; buat cara no 1.
BUKAN dengan cara ini.
Sumber: Rafidah Abdullah, Pakar Perunding Perubatan


‘Flash Card Tak Jalan!’-Ini Sebab Kenapa Rancangan Blippi Wajib Ditonton Oleh Kanak-Kanak

Kanak-kanak dan kartun memang tidak dapat dipisahkan. Kalau tak dapat tonton di TV akan meminta telefon ibu bapa untuk melihat YouTube dan rancangan kegemaran mereka. Sebelum ini, ada isu mengatakan Cocomelon tidak sesuai untuk ditonton oleh si kecil kerana akan mempunyai masalah lambat bercakap atau speech delay.
Jadi, bagi mengelakkan anak-anak mengalami masalah tersebut, ibu bapa disarankan untuk memberi mereka menonton rancangan Blippi. Hal ini kerana rancangan tersebut akan mengulang perkataan berulang kali dan dieja satu persatu.

Baca juga: Rupanya Ada ‘Realiti Gelap’ Anak Ketagih Tengok Cocomelon, Pakar Dedah Ibarat ‘Kokain’…
INI SEBAB KENAPA RANCANGAN BLIPPI WAJIB DITONTON OLEH KANAK-KANAK

Menurut perkongsian Farhuda di laman Facebook, setiap hari dia akan meminta anak lelakinya untuk menonton Blippi Alphabet Song supaya proses mengenal huruf lebih cepat.

Rancangan wajib ditonton anak-anak.
B.L.I.P.P.I
Ia merupakan a must watch educational show for kids. Banyak bermain dengan warna, perkataan yang disebut berulang kali, benda yang dieja satu persatu, simulasi, the process dan macam-macam lagi. Ia benar-benar rancangan yang bagus untuk anak-anak tonton.
Memang anak-anak dok tonton dah selama ni, tapi kami ambil peluang minta Rayyan tonton Blippi Alphabet Song setiap hari untuk mengenal huruf. Wajib setiap hari.

Alhamdulillah senang sahaja nak ajar anak ke-3 saya ini membaca. Sebelum ni rasa nak koma mengajar kakak-kakaknya. Anak-anak saya tak jalan dengan flashcard. Emaknya pun jenis kurang sabar, jadi ada baiknya benarkan mereka ulang tonton video Alphabet song tu.
Anak suka, emak pun tak hijau. Usai mengenal huruf, terus fokus baca suku kata terbuka setiap hari. Dengan teknik qiraati/phonic sound. Tak perlu mengeja.

Jadi hasilnya dah boleh membaca ayat-ayat pendek dalam masa 2 bulan. Depa pun speaking bukan main berhabuk dah sekarang walaupun kami bukan speaking pun di rumah.
“BETUL, FLASH CARD TAK JALAN…”
Menjengah ke ruangan komen, rata-rata para ibu turut bersetuju dengan perkongsian Farhuda dan turut memberitahu perkembangan anak mereka selepas menonton Blippi. Menjadi!

Sumber: Facebook Farhuda Zulaikha


Flash Plus 2 Perkenalkan ‘Kid Mode’ Untuk Menjadikan Setiap Gambar Si Kecil Sempurna

Foto bayi-bayi comel tersenyum dan kucing-kucing comel banyak dikongsikan di media sosial, namun, tanyalah kepada sesiapa sahaja, untuk mendapatkan perhatian bayi mahupun haiwan peliharaan bagi menangkap gambar mereka bukan satu perkara mudah.
Akhirnya, apa yang ibu bapa dan para pemilik haiwan peliharaan comel akan perolehi ialah gambar-gambar kabur yang menunjukkan anak atau haiwan peliharaan mereka itu memandang ke semua arah selain daripada kamera.

Memahami keresahan ibu bapa dan para pemilik haiwan peliharaan, Flash menawarkan satu penyelesaian yang mudah.
Penyelesaian itu dibawa oleh keluarga terbaharu Flash, iaitu Flash Plus 2, telefon pintar internet premium yang didatangkan dengan perisian fotografi hebat termasuk Kid Mode.

Kid Mode akan menghasil pelbagai bunyian comel yang akan mencuri perhatian si comel atau haiwan peliharaan anda untuk waktu yang mencukupi bagi merakamkan gambar ekspresi kekaguman, keriangan dan kegembiraan mereka.

Antara bunyi-bunyian comel yang dihasilkan yang pasti akan mencuri perhatian mereka ialah bunyi melenguh lembu, mengiau kucing, meringkik kuda, choo-choo keretapi, irama harp dan juga bunyi laser!
Bukan setakat itu, banyak lagi bunyian yang akan menimbulkan rasa ingin tahu anak-anak dan haiwan peliharaan yang boleh anda dapati dengan Flash 2.
Telefon premium yang didatangkan dengan perisian Kid Mode ini boleh anda miliki dengan harga yang amat berpatutan.
Kedua-dua model 2GB dan 3GB berkenaan masing-masing boleh diperolehi dari gudang beli belah online terbesar di Asia Tenggara, iaitu Lazada, pada harga RM599 dan RM729 dalam dua warna iaitu Emas dan Perak Luna.
Kid Mode akan mempertingkatkan lagi interaksi ibu bapa dan anak
Flash Plus 2 didatangkan dangan kerangka logam; pengimbas cap jari pantas; fungsi mengecaj pantas dan HiFi yang dikonfigurasi bersama pemproses Helio P10 yang amat berkuasa; skrin 5.5 inci serta sistem operasi Android M.
Untuk maklumat lanjut, sila lawati http://www.flash3c.com/my/flash-plus-2/ atau anda boleh mendapatkannya sekarang di http://www.lazada.com.my/flash-plus-2-16gb-luna-silver-10361132.html untuk model 2GB RAM dan http://www.lazada.com.my/flash-plus-2-32gb-venus-gold-10361135.html untuk model 3GB RAM.


5 Tips Mengandung Lagi Selepas Keguguran Bayi. Atasi Fobia!

Pertamanya, takziah diucapkan kepada semua wanita yang mengalami keguguran. Sememangnya bukan senang untuk melalui saat-saat kehilangan, terutamanya bagi pasangan yang sekian lama mengusahakan kehamilan.
Kadangkala, ada wanita yang dianugerahkan dengan kehamilan yang seterusnya dalam masa beberapa bulan sahaja selepas diberitakan dengan keguguran. Namun, kehamilan yang seterusnya ini menjadikan mereka fobia dan serba tidak kena. Adakah anda pernah berasa demikian?

Setiap Kehamilan Datang Dengan Risiko Keguguran
Secara statistiknya, 1 daripada setiap 20 kehamilan akan berakhir dengan keguguran. Manakala, 1 daripada 200 kes adalah keguguran berulang. Malahan, ada wanita yang pernah mengalami keguguran berkali-kali sebelum dapat melahirkan bayi yang cukup sifat.
Setiap wanita pasti akan tertanya-tanya punca yang menyebabkan keguguran. Dalam sesetengah kes, puncanya amat sukar dikenalpasti dan berlaku secara tiba-tiba. Keguguran boleh berpunca daripada pelbagai sebab. Antaranya termasuklah faktor umur, perubahan hormon, gaya hidup, masalah kesuburan, kemalangan, atau tekanan perasaan.

Menurut Psychology Today, sebanyak lebih kurang 25% daripada jumlah keguguran terjadi pada minggu-minggu awal kehamilan, iaitu sebelum masuk minggu ke-20.

Setelah masuk minggu ke-20 atau sekitar trimester ke-2, kandungan anda biasanya sudah cukup kuat. Oleh sebab itu, keguguran pada peringkat ini kurang berlaku. Walaubagaimanapun, masalah pada plasenta (uri), tali pusat, kecacatan kromosom, atau jangkitan masih boleh menyebabkan keguguran pada pertengahan tempoh kehamilan.
Foto Kredit: jugglingmom.com
Menerima Hakikat Keguguran Bayi
Tdak dinafikan, dengan mengenalpasti punca keguguran, anda akan merasa lebih ‘in control’ apabila menghadapi alam kehamilan yang seterusnya. Walaupun sesetengah punca keguguran masih tidak dapat diketahui, amatlah penting bagi seseorang wanita menerima hakikat bahawa keguguran itu bukan berpunca daripada kesilapannya, tetapi sesuatu yang ditakdirkan di luar kawalan manusia.
Tips Mengatasi Fobia Kehamilan Yang Seterusnya
1. Luahkan perasaan
Sekiranya anda belum pernah meluahkan perasaan kehilangan anda kepada sesiapa, inilah masanya. Cari seseorang yang anda rasa selesa – suami, ibu, ayah, mertua, adik beradik, kawan, atau sesiapa sahaja.
Jika anda tidak suka bercerita mengenainya, tulislah tentangnya di dalam diari atau blog anda. Ada sesetengah yang lebih selesa untuk berkongsi perasaan dengan orang tidak dikenalinya. Tidak mengapa. Asalkan ianya tidak terbuku di dalam hati.
Dengan meluahkan perasaan, anda akan merasakan seperti seketul batu besar telah diangkat daripada bahu anda. Walaupun ianya tidaklah menyelesaikan masalah, tetapi ia mampu melegakan perasaan dan membantu anda untuk menjadi lebih berkeyakinan.
2. Ambil masa untuk bertenang
Menangis, berkurung dalam bilik, termenung, tidur sepanjang hari – buatlah apa pun dalam beberapa hari ini. Kecewa dan sedih adalah perkara yang normal untuk dirasai sebagai manusia biasa.
Ambil masa untuk anda bertenang. Luangkan masa dengan pasangan anda dan dengarkan kata-kata dorongan daripada mereka yang anda sayangi. Seelok-eloknya, dengarkan ayat-ayat suci al-Quran supaya ia dapat mengembalikan kekuatan.
3. Utamakan kesihatan selepas keguguran
Seperti kelahiran biasa, keguguran juga perlu berpantang. Malah, ramai bidan berpendapat bahawa mereka yang keguguran perlu melalui rejim berpantang yang lebih ekstrim supaya badan anda benar-benar pulih dan lebih bersedia untuk kehamilan seterusnya.
Apa yang penting, jagalah kesihatan anda sebaik-baiknya. Janganlah terlalu bersedih sehingga mengabaikan makan minum yang akhirnya memudaratkan diri.
Sekiranya anda mengetahui punca keguguran anda, pastikan anda mengambil ubat, makanan berkhasiat, atau suplemen yang bersesuaian. Rujuklah pada doktor dan jalani prosedur yang bersesuaian untuk membantu memulihkan kesihatan rahim anda.
3. Kongsi pengalaman dengan ibu yang senasib
Kini, terdapat pelbagai medium untuk anda membaca pengalaman ibu-ibu lain yang pernah mengalami nasib seperti anda. Jika berasa malu untuk berdepan dengan sesiapa yang anda kenali, ‘Google’ sahaja kata kunci seperti ‘pengalaman keguguran’ atau ‘miscarriage experience’. Anda akan mendapat ratusan ribu pengalaman yang dikongsikan di alam maya.
Menerusi Belfast Telegraph, seorang doktor di Ireland Utara pernah berkongsikan pengalamannya yang kehilangan bayi ketika kandungan berusia 8 minggu sekitar April 2015. Walaupun seorang doktor, beliau mengakui bahawa beliau tidak pernah menyedari keguguran adalah sesuatu yang amat sukar untuk diterima oleh setiap wanita.
Dr Blathnaid Carlin, 28,berkongsi perasaan menerusi Facebook Foto Kredit: belfasttelegraph.co.uk
Setelah berkongsi kesedihan di Facebook, beliau mendapat respon yang luarbiasa daripada pembaca termasuklah mereka yang tidak dikenalinya. Malah, wanita lain juga mula meluahkan perasaan mereka yang senasib dengannya dan proses ini amat membantunya untuk menjadi lebih positif.
4. Mencuba lagi setelah bersedia
Walaupun anda amat mengharapkan kehadiran seorang zuriat, janganlah tergesa-gesa. Ini kerana hubungan seks bukanlah sesuatu yang perlu dirisaukan, terutamanya dalam keadaan anda yang masih trauma dan tertekan.
Beritahu pasangan anda dengan lembut tentang perkara yang mengganggu fikiran anda. Jika belum bersedia janganlah pula langsung menjauhkan diri daripada pasangan. Ini kerana, pasangan anda juga sebenarnya turut merasakan kehilangan walaupun dia tidak mengandungkan bayi.
Peluklah dia, ciumlah dia, eratkan hubungan anda berdua dan cubalah apabila anda telah benar-benar bersedia.
5. Berdoa dan bertawakal
Dalam apa-apa hal yang terjadi pada diri kita, perkara paling utama yang perlu ditetapkan dalam hati ialah perasaan kehambaan pada Tuhan. Sebagai manusia, kita hanya mampu merancang, berusaha, dan berdoa. Selebihnya, terpulanglah kepada kuasa Tuhan. Bahkan, kadangkala kita sendiri tidak menyedari bahawa suatu ujian itu amat bermakna untuk kita walaupun ianya begitu perit.

Sekiranya Simptom Kemurungan Berterusan…
Sekiranya anda atau sesiapa yang anda kenali masih mengalami tekanan perasaan walaupun selepas sebulan lamanya, cubalah dapatkan nasihat doktor. Terdapat sejenis sindrom tekanan perasaan kritikal, iaitu ‘Post Traumatic Stress Disorder’ yang dikaitkan dengan trauma wanita keguguran.
Walaupun proses pemulihan adalah sukar, namun ianya tidak mustahil. Segelintir wanita terlalu menyalahkan diri sendiri dan takut untuk mengecewakan orang sekeliling dengan kehamilan yang seterusnya.
Malah, ada yang tetap terus dalam kemurungan kerana tidak dapat melupakan perasaan ‘attachment’ terhadap kandungan pertama. Namun percayalah, kesediaan anda untuk kehamilan seterusnya bukanlah bermaksud anda melupakan kandungan tersebut.


“Hmm Tak Tahulah Nak Makan Mana…” Rupanya Ini Tanda Anda Ada Masalah Food Anxiety

Tahukah anda, sekiranya terlalu sukar untuk menentukan kedai makan, itu tandanya anda mungkin mengalami masalah food anxiety. Ini bermakna kebimbangan berkaitan makanan dan biasanya risau berkenaan jenis serta kesan makanan ke atas tubuh badan.
Masalah ini boleh menjejaskan kualiti kehidupan dan ia merupakan satu gangguan mental yang disebut kebimbangan berkaitan makanan. Ketahui penerangan lanjut yang dikongsi oleh Dr Ahmad Samhan di bawah.

Baca juga: Doktor Kongsi 7 Tips Tidur Lena Sepanjang Malam, Memang Puas Hati!
ANDA ADA MASALAH FOOD ANXIETY KALAU SUSAH FIKIR KEDAI MAKAN

Jom ketahui ciri-ciri golongan food anxiety:

1. Menyekat diri daripada makan makanan atau jenis makanan tertentu secara dramatik.
2. Hanya makan makanan dengan tekstur yang tertentu sahaja.
3. Kurang selera atau minat dengan makanan.
4. Berasa risau atau bimbang yang melampau berkenaan risiko tercekik.
5. Risau akan mengalami reaksi alahan apabila makan sesuatu jenis makanan.
6. Terlalu memilih makanan sehingga menjadi terlalu kronik.
7. Obses dengan berat dan imej tubuh badan.
8. Terlalu menyekat pemakanan kerana tidak pasti apa yang ingin dimakan.
Malah, ada sesetengah dari yang ada food anxiety ini akan mengalami tindak balas fisiologi apabila mereka kerap memikirkan atau menentukan apa yang ingin dimakan.
Antaranya adalah degupan jantung yang laju, bernafas dengan laju, menggeletar atau rasa tidak sedap perut.

Adakah sukar menentukan tempat makan juga satu tanda bahawa seseorang itu mengalami food anxiety? Boleh jadi ya, tapi ia bukanlah kemestian.
Kadangkala, kita sukar untuk memilih tempat makan terbaik hanya disebabkan faktor-faktor kecil yang bersifat peribadi sahaja.
Namun, bagi mereka yang mempunyai food anxiety, agak sukar untuk menentukan tempat makan walaupun hanya keluar bersendirian sahaja!
Jika ada individu yang mempunyai gangguan food anxiety di sekitar anda, pastinya anda akan berasa amat sukar untuk mengajaknya keluar makan.
Dapatkan rawatan bersesuaian sekiranya ia terlalu teruk.
Semoga bermanfaat!
Baca juga: Anda Boleh Terkena Penyakit Ini Kalau Makan Garam Lebih 2 Sudu Setiap Hari, Bahaya!
Sumber: Twitter Dr Ahmad Samhan


Forest Skywalk FRIM Sudah Dibuka Untuk Orang Ramai, Sesuai Untuk Anda Yang Tak Gayat!

Setiap kali hujung minggu, pasti terfikir-fikir kemanakah lokasi yang boleh dilawati bersama seisi keluarga bukan? Asyik masuk dalam pusat beli-belah sahaja pun boleh mendatangkan bosan dan ‘kempis’ dompet. Jadi, salah satu alternatif yang boleh dibuat adalah dengan menghabiskan masa bersama aktiviti semulajadi.
Buat anda yang sukakan aktiviti semulajadi dan bukan orang yang mudah gayat, berita baik adalah Forest Skywalk FRIM di Kepong sudah dibuka untuk orang ramai! Jadi, inilah masanya untuk anda luangkan masa bersama keluarga sambil menyaksikan pemandangan kawasan sekitar serta menghirup udara segar!

FOREST SKYWALK FRIM SUDAH DIBUKA

Forest Skywalk FRIM telah dibuka. Khas untuk mereka yang sukakan ketinggian, Forest Skywalk (atau Jejantas Rimba) FRIM di Taman Botani Kepong (KBG) akan dibuka kepada orang ramai bermula 31 Ogos! Jejantas yang berketinggian 18 – 50 meter ini pastinya akan memukau anda dengan panorama kawasan sekitar, termasuk Hutan FRIM serta kawasan Kepong dan Kuala Lumpur.

Malah dari menara peninjauan, anda boleh melihat pemandangan sejauh 30km termasuk bangunan-bangunan pencakar langit terkenal seperti KLCC, Menara KL, The Exchange 106 dan Menara TM.
📍Lokasi: Forest Skywalk – FRIM [Waze/ Google Maps]

Untuk pertanyaan, sila hubungi Pusat Informasi Pelawat (VIC): [email protected]/ 03-6279 7592/7596/7649].
Selain bayaran tiket ‘Forest Skywalk’, terdapat juga caj parkir (RM5), kemasukan KBG (RM 1) dan kamera DSLR (RM5). [www.frim.gov.my/ms/tarikan/pas-tiket-kemasukan/] juga dikenakan.
UNTUK ANDA YANG SUKA KETINGGIAN

Harga tiket seperti berikut:
– Pelajar (umur 7-17 tahun): RM 8 | *RM25 caj bagi bukan pemegang MyKad
– Kakitangan FRIM: RM 8
– Warga emas: RM 10 | *RM40
– Dewasa: RM 15 | *RM 40
– Caj tambahan untuk menara 50 meter (terhad kepada mereka yang berusia 13 tahun ke atas): RM 5 | *RM10
– Kanak-kanak berusia 6 tahun ke bawah tidak dibenarkan menyertai aktiviti ini.
Sumber: FRIM


Forest Skywalk FRIM Dibuka 31 Ogos Ini. Ada Menara 50m, View Cantik Sangat!

‘Forest Skywalk’ (juga dikenali Jejantas Rimba) FRIM yang terletak di dalam Taman Botani Kepong (Kepong Botanical Garden) akan dibuka kepada orang ramai mulai 31 Ogos 2020 (Isnin).
Jejantas ini berukuran 18-50 m tinggi dan 250 m panjang. Ia dibina menggunakan bahan aluminium sebagai struktur utama dan dikukuhkan dengan ‘guy wire’.

Apabila berada di atas jejantas, pengunjung dapat menikmati pemandangan indah KBG, hutan FRIM yang merupakan hutan buatan manusia, sekitar kawasan Kepong serta Kuala Lumpur.

Foto diambil dari udara.

Di atas menara peninjauan 50 m pula, pengunjung dapat melihat pemandangan sejauh lebih kurang 30 km serta bangunan-bangunan sekitar Kuala Lumpur dan Petaling Jaya seperti Menara KLCC, Menara KL, Menara Tun Razak Exchange dan Menara Telekom Malaysia.

Pemandangan dari menara.

Bilangan Pengunjung Yang Dibenarkan
Bilangan pengunjung setiap hari: maksimum 150 orang.
Bagi kumpulan yang melebihi 10 peserta, tempahan awal perlu dibuat sekurang-kurangnya tiga hari sebelum tarikh lawatan dan perkhidmatan jurupandu alam (nature guide) diwajibkan.

Waktu Operasi Forest Skywalk FRIM
Waktu operasi Forest Skywalk / Jejantas Rimba FRIM adalah seperti berikut:

Isnin-Ahad: 8.30 pagi–4.30 petang
Jumaat: 8.30 pagi–12.15 petang; 2.45–4.30 petang
*Kemasukan terakhir: 1 jam sebelum penutupan.

Harga Tiket
Harga tiket adalah seperti berikut:

Pelajar (umur 7-17 tahun): RM 8 | *RM25 caj bagi bukan pemegang MyKad
Kakitangan FRIM: RM 8
Warga emas: RM 10 | *RM40
Dewasa: RM 15 | *RM 40
Caj tambahan untuk menara 50 meter (terhad kepada mereka yang berusia 13 tahun ke atas): RM 5 | *RM10

NOTA: Kanak-kanak berusia 6 tahun ke bawah tidak dibenarkan menyertai aktiviti ini.
*Selain bayaran tiket ‘Forest Skywalk’, bayaran parkir dan kemasukan Taman Botanikal Kepong juga dikenakan.
Baca juga : Uniknya! Ini 16 Tempat Percutian Paling ‘Rare’ Di Malaysia Untuk Anda Cuba

SOP Terkini
Pengunjung perlu memakai pakaian terutamanya kasut yang sesuai untuk menjalankan aktiviti ini.
Pengunjung juga perlu memastikan pematuhan SOP MKN semasa lawatan yang dikenakan di Taman Botani Kepong.
Antara SOP di Taman Botani Kepong yang perlu dipatuhi adalah seperti berikut:

Bilangan pejoging setiap satu masa: KBG (maksimum 300 orang); Taman Warisan (tidak terhad);
Kawasan yang dibenarkan: Hanya jalan berturap dan trek joging; dan
Dilarang menjalankan aktiviti berkumpulan seperti taichi, zumba atau menggunakan pondok rehat serta fasiliti ‘parcourse’.
Semua pengunjung FRIM perlu mematuhi arahan pengawal keselamatan FRIM serta SOP yang dikenakan oleh kerajaan seperti ‘check-in’ dengan aplikasi MySejahtera dan suhu badan tidak melebihi 37.5ºC.
Mereka yang menghidap penyakit kronik, warga emas dan kanak-kanak tidak digalakkan masuk. Kanak-kanak di bawah umur 12 tahun perlu diiringi oleh ibu bapa atau penjaga.

(*sila rujuk https://www.facebook.com/FRIMKepong/posts/3086598021375486).
Maklumat Lanjut
Untuk tempahan atau pertanyaan, sila hubungi Pusat Informasi Pelawat (VIC) menerusi e-mel [email protected]/ atau melalui talian 03-6279 7592/7596/7649.
Baca juga : Hari Kebangsaan Nak Buat Apa? Ini 7 Tempat Bersejarah Anda Wajib Lawati Bersama Keluarga


Selebriti Ini Tak Mewahkan Anak Walaupun Hartanya Beratus Juta. Lihat 5 Buktinya!

Peminat rancangan masakan pasti sudah kenal dengan personalitinya yang tegas dan panas baran dengan chef amatur lain. Setiap komennya yang pedas dan sarkastik pasti membuatkan peserta rancangan masakan terkedu. Namun begitu, sifat kebapaannya jauh terserlah dalam rancangan masakan kanak-kanak, Junior Masterchef. Di samping itu, beliau juga sering mendapat perhatian kerana kemesraan dan gelagat lucu dengan 4 orang anaknya – Megan (18), Jack dan Holly (17), serta Matilda (15).
Pada tahun 2016, Gordon Ramsay dinobatkan sebagai salah seorang selebriti berpendapatan tinggi dan boleh dikatakan setaraf dengan Beyonce. Kini dalam usia 50 tahun, beliau dipercayai memiliki jumlah kekayaan bernilai kira-kira £113 juta (RM623 juta) hasil titik peluhnya. Sungguhpun begitu, beliau mempunyai prinsip tertentu dalam mendidik anak-anak, dan jelas sekali beliau tidak mahu memanjakan mereka dengan kemewahan.

Foto Kredit: refinery29.com
5 Bukti Gordon Ramsay Tak Mewahkan Anak Walaupun Hartanya Beratus Juta
Gordon Ramsay sebenarnya adalah seorang bapa yang sangat melindungi dan tegas dalam membentuk disiplin anak-anaknya. Walaupun hartanya melimpah-ruah, beliau amat cerewet dalam memewahkan anak.

1. Tak Biasakan Anak Makan Di Restoran Mahal
Menurutnya, amat penting untuk anak-anak bekerja keras untuk merasa kekayaan dengan usaha sendiri. Walaupun berstatus chef selebriti popular dan memiliki 19 restoran terkemuka serata dunia, ironiknya chef ini tidak suka membawa anaknya makan di restoran mahal.

Seperti yang dilaporkan oleh Majalah Time, Ramsay sendiri mengakui bahawa beliau tidak pernah membawa anak-anaknya ke restoran mahal atau fine dining, termasuklah restoran yang dimiliki olehnya sendiri!
Foto Kredit: Faceboook / Gordon Ransay via emaze.com
2. Tiada Penerbangan Kelas Pertama Untuk Anak
Walaupun sibuk, keluarga Ramsay sering terlihat meluangkan masa menikmati makan malam, bercuti dan bersiar-siar di umum. Tidak kira berapa pun usia anak, mereka perlu menghargai nilai kekeluargaan dan kehadiran ibu bapa sebagai sahabat. Tapi apa yang mengejutkan, beliau bersepakat dengan isterinya bahawa di dalam penerbangan, anak-anak mereka mesti duduk di Kelas Ekonomi dan bukannya Kelas Pertama atau business class.
“Mereka tidak bekerja dan masih kecil, jadi kenapa pula mereka harus duduk di Kelas Pertama? Saya dan isteri sangat tegas akan hal ini,” kata Ramsay, ketika diwawancara oleh The Telegraph.
Foto Kredit: zimbio.com
3. Wang Saku Yang Terhad Untuk Anak
Dipetik dari Travel And Leisure, anak-anaknya hanya diberikan sekitar £50 seminggu untuk membiayai sendiri tambang bas dan bil telefon. Kalau ada duit lebih yang disimpan, barulah mereka boleh membeli barang lain seperti pakaian. Anak sulungnya pula, Megan, yang kini menuntut di universiti diberikan belanja mingguan £100. Menurutnya, anak-anak hanya perlu diberi wang setaraf dengan komisyen, bukan gaji. Membina satu had untuk anak adalah penting bagi perkembangan anak untuk menjadi seorang individu yang bertanggungjawab.
Dia juga turut berasa terkilan dengan beberapa jutawan yang memilih untuk mencurahkan kekayaan kepada anak. Beliau berpendapat bahawa perbuatan itu hanya akan meruntuhkan prestasi anak dan tidak akan menghasilkan sebarang keuntungan. Tepat sekali, cara didikan ini turut disokong oleh pakar psikologi, Judith Locke.
Foto Kredit: hdimagelib.com
4. Bawa Anak Ke Tempat Kerja
Sekali-sekala, Gordon akan membawa anak ke tempat kerja. Dengan cara ini, anak dapat melihat sendiri proses kerja dan disiplin yang dilalui setiap hari. Namun, ketika berada di tempat kerja, beliau sama sekali tidak membiarkan anaknya berlagak seperti bos, sebaliknya membiarkan mereka tetap bekerja dan menolong di samping stafnya yang lain. Apa yang menarik, beliau tidak mahu menggajikan anak-anaknya di restoran miliknya kerana tidak mahu stafnya berasa kurang selesa.
Tambah beliau lagi, anak-anak perlu diajarkan memasak bukanlah kerana beliau seorang chef terkenal, tetapi supaya mereka boleh berjimat dan berdikari. Maka, memasak dilihat sebagai salah satu skil mustahak untuk membolehkan mereka ‘survive’. “Saya tak mahu ketika mereka besar, mereka boleh memasak hanya kerana mereka anak Gordon Ramsay. Tapi mereka patut tahu memasak kerana mereka sendiri boleh memasak,” ujar beliau.
Foto Kredit: pinterest.com
5. Tidak Akan Mewariskan Harta Kepada Anaknya
Seperti Mark Zuckerberg, chef ini nampaknya punya pendirian yang hampir sama dalam hal pewarisan harta. Sumber menjelaskan bahawa beliau tidak bercadang mewariskan hartanya kepada anak-anak beliau. Katanya, beliau bukanlah mahu bertindak kejam, tetapi niatnya adalah untuk mendidik mereka bekerja secara normal dan berusaha meraih pendapatan dengan titik peluh sendiri.
Jika anda fikir chef selebriti ini dilahirkan dalam keluarga mewah, anda tentu terkejut untuk mengetahui pengalaman silam beliau yang sebenarnya. Menurut autobiografinya, beliau meninggalkan rumah pada usia 16 tahun kerana tidak tahan dengan bapanya yang kaki botol dan sering memukul ibunya. Malah, adiknya, Ronnie Ramsay adalah seorang penagih dadah dan pernah ditangkap di Indonesia. Berbeza dengan isterinya yang datang dari keluarga yang stabil dan agak mewah, mereka cuba mencari keseimbangan dalam mendidik anak-anak.
Foto Kredit: dailymail.co.uk
Disiplin Tetapi Bertolak Ansur
Gordon Ramsay memahami bahawa karakter seorang ayah amatlah perlu untuk menyokong kehidupan anak-anaknya. Beliau memberi peluang pada mereka untuk menjadi diri sendiri.
Sebagai contoh, anak bujang yang paling mirip dengannya iaitu Jack menunjukkan minat terhadap bidang pertahanan dan mahu melibatkan diri kepada ketenteraan laut. Holly pula minat terhadap bidang fesyen. Buat masa ini, hanya seorang anaknya mengikut jejak langkahnya dalam bidang kulinari, iaitu Matilda yang kini mempunyai rancangan masakan di televisyen.
Anak bongsu Gordon Ramsay, Matilda yang lebih mesra dengan panggilan Tilly. / Foto Kredit: food24.com